Neizvesno da li se prestonica kulture pomera za godinu dana - oradio.rs\nNovi Sad je proglašen za jednu od tri Evropske prestonice kulture (EPK) u 2021. godini. Osim titule, ovo zvanje podrazumeva i mnogo aktivnosti i rada kako bi se ona i opravdala. Portparol fondacije "Novi Sad - Evropska prestonica kulture" Milana Milovanov kaže za Oradio da je u ovoj godini aktuelno otvaranje i rad mreže kulturnih stanica. Novi Sad je nedavno dobio još pet, pored postojećih tri, a kako Milana kaže, do kraja godine će ih biti još.\n"Sada najviše radimo na otvaranju te mreže. To i nisu novi prostori, već prostori koji su se sada priključili projektu EPK-a. Kulturne stanice su most između umetnika i organizacija, publike, svih aktera koji utiču na kulturnu scenu. One su se pokazale kao legat koji će ostati, nevezano za titulu. Svaka ta kulturna stanica ima svoju priču, shodno tome u kome je delu grada", kaže Milana.\nIpak, ono što je neizvesno je da li će Novi Sad naredne godine zaista biti Evropska prestonica kulture ili će morati da dođe do pomeranja, zbog situacije sa pandemijom. Milana kaže da korona jeste donekle poremetila rad, ali da su i dalje spremni za 2021.\n"Spremni smo što se tiče projekata, programa, sve kako je i planirano pre korone, ali je problem to što prestonice kulture koje su ove godine nosioci te titule, kao što su Rijeka i Golvej, nisu uspele da realizuju sve što je planirano. Među prestonicama postoji solidarnost, jer su sve one povezane. Ne gledamo jedni na druge kao konkurenciju, već sarađujemo. Iz tog razloga može da dođe do pomeranja, jer neke prestonice nisu uspele ništa da realizuju. Novi Sad se, uz Temišvar i Elefsinu, priključio toj inicijativi, odnosno, mogućnosti pomeranja iz solidarnsoti. To još uvek ništa nije izvesno, ne zavisi od nas, ni od jednog grada, to zavisi samo od Evropske komisije, tako da se praktično njihova odluka čeka. Mi smo spremni za sledeću godinu, a ako bude 2022. super, imamo još više vremena", kaže ona.\nPrema njenim rečima, nastavlja se normalno sa radom i planira se treći po redu Kaleidoskop kulture. Milana kaže i da Novi Sad ima veliku privilegiju, jer se retko dešava da jedan grad jedne godine bude omladinska prestonica Evrope (OPENS), a za dve godine prestonica kulture.\n"Ne tiče se to samo kulture i mladih, nego je to ključno i za turizam i neke druge privredne grane. Kulturne stanice će biti praktično nove tačke u gradu, koje će moći da se iskoriste u turističke svrhe. To se razvilo i kroz OPENS, koji će svakako dobiti prostor u Kreativnom distriktu, takozvanoj Kineskoj četvrti i njihov prostor će prvi biti završen", kaže ona i dodaje da su sve ovo vreme sarađivali.\n"To je važno, jer nijedna titula ne treba da predstavlja nešto kratkotrajno, već nešto što treba da ostane", dodaje Milana.\nO periodu tokom vanrednog stanja kaže da su bili uplašeni, kao i svi drugi, ali i da su se snašli. Prema njenim rečima, veći deo su "izvukle" kulturne stanice i društvene mreže. Događaji koji su bili planirani su prebačeni u online svet, a sada nastavljaju sa radom. Milana na kraju navodi da je "Novi Sad - Evropska prestonica kulture" spremna za 2021. godinu, ali da, ako i dođe do pomeranja, Novosađane čeka mnogo aktivnosti.\nPravda za bloatware\nOčekuje se da će Evropska unija odobriti takozvani "Digital Service Act" koji, između ostalog, korisniku omogućava veću kontrolu nad tim…


Otvorena izložba Istorija bezbednosti telekomunikacija od dimnih signala do Interneta Otvorena izložba Istorija bezbednosti telekomunikacija od dimnih signala do Interneta – Personal magazin\nVečeras je u galeriji „O3one“ u Beogradu otvorena izložba “Istorija bezbednosti telekomunikacija – od dimnih signala do Interneta“, koja na zabavan način prikazuje razvoj komunikacija na daljinu. Organizator izložbe, Registar nacionalnog internet…\nVečeras je u galeriji „O3one“ u Beogradu otvorena izložba “Istorija bezbednosti telekomunikacija – od dimnih signala do Interneta“, koja na zabavan način prikazuje razvoj komunikacija na daljinu. Organizator izložbe, Registar nacionalnog internet domena Srbije (RNIDS) se ovim projektom priključio evropskoj kampanji “Evropski mesec sajber bezbednosti”.\nPočev od praistorije, do današnjih dana, oduvek je bilo bitno sačuvati poverljivost komunikacije, neizmenljivost poruke i dostupnost prenosa. Sve ono što je nekada važilo i za dimne signale, golube pismonoše, telegraf, telefon, radio i televiziju, danas je još važnije i složenije za Internet u savremenom bežično umreženom svetu. Od komunikacije oblačićima dima koje svi mogu da vide, do komšijine bežične internet veze koju bi svi hteli da koriste, pitanje bezbednosti je bilo pitanje nivoa znanja i poštovanja pravila. Izložba je nastala u saradnji RNIDS-a sa “Diplo fondacijom”, autor izložbe je Lazar Bošković, autor ilustracija Vladimir Veljašević, a dizajn izložbe kreirao je Orange studio.\n“European Cyber Security Month” ima za cilj da promoviše sajber bezbednost među građanima kako bi promenili svoj stav prema sajber pretnjama i da im pruži najnovije informacije kroz edukaciju i razmenu dobre prakse. RNIDS je, kao organizacija od ključnog značaja za stabilnost i razvoj DNS sistema u Srbiji, kroz celokupnu svoju delatnost posvećen očuvanju bezbednosti na domaćem internet prostoru, a naročito edukaciji korisnika nacionalnih internet domena .RS i .СРБ. U toku je i edukativno-promotivna kampanja “Registruj čim pomisliš”, o značaju internet domena u svakodnevnom životu.\nOtvorena izložba Istorija bezbednosti telekomunikacija od dimnih signala do Interneta was last modified: October 21st, 2013 by Redakcija\nbezbednost telekomunikacijadimni signaliInternetIstorija bezbednosti telekomunikacijaizložbaO3oneRNIDS\nRačunarska obuka u Rumi za 20 seoskih žena


U krizi investitori skloniji sigurnijem ulaganju u dužničke papire države i preduzeća. – Šansa za razvoj bez kredita i zelenaških kamata\nDa bi prikupila sredstva za finansiranje razvoja firme, akcionarska, ali i javna preduzeća ne moraju da se zadužuju kod banaka često i po zelenaškim kamatama, već to mogu emisijom i prodajom korporativnih obveznica, koje privlače investitore nesklone riziku. Ta mogućnost je posebno značajna u vreme krize, koja je kod ulagača >> Pročitaj celu vest na sajtu Politika << podstakla pojačanu averziju prema riziku investiranja zbog straha da bi uloženo moglo biti bespovratno izgubljeno.\nZbog toga se investitori odlučuju na prekompoziciju svojih portfelja u korist finansijskih instrumenata koji donose nižu, fiksnu, ali sigurnu dobit. Takve su dužničke hartije poput državnih ili korporativnih obveznica.\nNa Beogradskoj berzi asortiman dužničkih instrumenata, u ovom trenutku, čini samo osam serija obveznica Republike Srbije. Da bi uvećali atraktivnost ponude, a imajući u vidu sve izraženiju naklonost investitora ka sigurnijim finansijskim instrumentima, neophodno je uvođenje i instrumenata iz grupacije dužničkih, a pre svih korporativnih i municipalnih obveznica.\n– Prikupljanje kapitala emisijom korporativnih obveznica pogotovo dobija na značaju zbog aktuelnih dešavanja na tržištu. Cene akcija najvećeg broja kompanija pale su na istorijski najniže nivoe, uprkos njihovim pozitivnim poslovnim rezultatima, što im otežava prikupljanje kapitala novim emisijama akcija. To znači da je potencijalna alternativa za prikupljanje kapitala na tržištu u mogućnosti emitovanja dužničkih instrumenata – korporativnih obveznica. One, u osnovi, predstavljaju likvidne ugovore sa obavezom da se kupcima isplateglavnica i kamate u roku od pet do 20 godina – objašnjava analitičar na Beogradskoj berzi Petar Spaić.\nOva vrsta obveznica može biti neosigurana, ili osigurana hipotekom i zalogom, sa kuponima ili bez njih, s učešćem ili bez učešća u profitu preduzeća koje je emitovalo obveznice.\nU odnosu na druge finansijske instrumente koje emituju korporacije, obveznice obezbeđuju pravo prioritetne naplate u odnosu na vlasnike akcija. Trgovanje ovim obveznicama obavlja se na zvaničnom i na slobodnom, takozvanom OTC tržištu berze, što zavisi od kvaliteta, odnosno rejtinga. Obveznicama visokog kvaliteta najčešće se trguje na najvišem nivou tržišta, takozvanom listingu.\nS obzirom na to da korporativne obveznice karakteriše viši nivo rizika u odnosu na državne ili obveznice organa lokalne samouprave (municipalne obveznice), motiv za investiranje u ovu vrstu papira je u potencijalno višem prinosu. Prilikom donošenja odluke o investiranju u dužničke hartije od vrednosti, uključujući i korporativne obveznice, investitori znatnu pažnju pridaju sigurnosti naplate svojih potraživanja, odnosno sposobnosti kompanije koja je emitovala obveznice da o roku izmiri svoje obaveze. Kod nas još ne postoje specijalizovane institucije – rejting agencije, kao što je to slučaj u svetu, a među kojima su najpoznatije Moody’sInvestorsService, Standard & Poor’s i FitchRatings, koje rangiraju obveznice prema riziku.\nU Republici Hrvatskoj prve korporativne obveznice emitovane su još 2002. godine, dok je značajnije emitovanje ove vrste finansijskih instrumenta bilo 2004, a potom je u 2006. godini emitovano šest novih emisija tih dužničkih papira korporacija. Trenutno je na Zagrebačkoj berzi kotirano 18 emisija korporativnih obveznica, Hrvatske elektroprivrede, Rajfajzen banke Austrija, „Podravke”"\nMogućnost ulaganja u korporativne obveznice imaju i investitori na Banjalučkoj berzi, gde su tri preduzeća iz Republike Srpske sredstva za finansiranje svojih poslovnih aktivnosti pribavila prodajom obveznica. Reč je o Balkan investment banci a. d., akcionarskom društvu „Cer” Prnjavor i NLB razvojnoj banci.


prodajem pocincanu skelu 150m2 kompletna , cijena po dogovoru....\ndali imate problema sa vlagom i gljivicama? imate kondenzaciju po prozorima i osecate neprijatan miris u vasoj kuci? dali vam je nameshtaj i posteljina vlazna tokom zimskog perioda? mi imamo resenje za vas : prana kucni ventilacioni sistem ,lako i.......\nnajbolje rjesenje po termoizolaciji u građevini na danasnji dan! hidroizolacija i termoizolacija 21 vijeka polyuretanska pjena ....\nkeramicari od bara do kotora i podgorica . kvalitetno i povoljno ....\nmolero farbarski radovi kvalitetno i povoljno....\nStart <- 6789101112131415 -> Kraj


"Očekujem da do 20. decembra budu usvojeni budžet Srpske i ekonomska politika"\nNedeljko Čubrilović za ATV\nPredsjednik Narodne skupštine Republike Srpske Nedeljko Čubrilović očekuje da do 20. decembra u parlamentu budu usvojeni budžet Republike i ekonomska politika za narednu godinu.\nČubrilović je istakao da očekuje da u tom intervalu bude održano nekoliko sjednica, te naglasio da će se teško moći održati u normalnim uslovima, ali će se ipak nastojati da budu plenarne, pa i kada je riječ o rebelansu budžeta.\nGovoreći o visokom predstavniku Valentinu Incku i njegovom izvještaju pred Savjetom bezbjednosti UN, Čubrilović je rekao da se od Incka ništa novo i ništa lijepo nije čulo o Srpskoj u proteklih nekoliko godina, ali i da ne zna da li ga neko više ozbiljno shvata.\n"Mislim da bi mnogo bolje bilo da visoki predstavnik pokaže budućnost BiH", rekao je Čubrilović za ATV i dodao da se Incko bavi samo jednim narodom i jednim entitetom.\nOn je napomenuo i da visoki predstavnik ima obavezu da se obraća i najvećem zakonodavnom tijelu, pa između ostalog i u Narodnoj skupštini Republike Srpske, što nikad nije učinio.\nO predstojećim izborima, Čubrilović je rekao da ih je Centralna izborna komisija BiH na nezakonit način pomjerila, da je do sada mogao biti završen izborni ciklus i radili na implementaciji njegovih rezultata.\n"Lokalne zajednice bi mogle da uđu bez opterećenja kreiranja lokalnih budžeta, donošenja adekvatnih odluka, da nije došlo do pomijeranja izbora", dodao je Čubrilović i dodao da se zbog pomijeranja izbora ušlo u vremenski tjesnac.\nOn je ipak pozvao građane da izađu na izbore u što većem broju i obave građansku dužnost bez ozbzira na uslove u kojima će se izborni proces odvijati.\n"Jesu zdravstveni rizici, ali građansku dužnost ne bi trebalo da propustimo", naveo je Čubrilović.\nČubrilović vjeruje da nosilac koalicionog dogovora zna šta treba da uradi


Ministarstvo demantuje navode o oduzimanju nevakcinisane dece - FakeNews Tragač\nPortal Novine RS objavio je vest da će se roditeljima oduzimati deca ukoliko oni budu odbili da ih vakcinišu. Međutim, iz Ministarstva za rad, zapošljavanje, boračka i socijalna pitanja kažu za Tragač da je ta informacija potpuno netačna.\nU tekstu na ovom protalu piše da će centri za socijalni rad oduzimati decu, vakcinisati ih, a potom rasporediti u hraniteljske porodice ili domove za nezbrinutu decu. U razgovoru sa Ministastvom rekli su da nijedno dete nije oduzeto od roditelja zbog nepoštovanja propisa o vakcinaciji otkad su oni uvedeni. Dodali su i da po novom zakonu nije potrebna saglasnost roditelja: „Otkako je na osnovu zakona imunizacija dece postala obavezna, za sprovođenje ove zdravstvene mere nije potrebna saglasnost roditelja“, rekao je za FNT sagovornik iz Ministartstva za rad, zapošljavanje, boračka i socijalna prava.\nOni objašnjavaju da je jedina slična mera koju mogu da izreknu povodom odbijanja da se dete vakciniše jeste mera korektivnog nadzora koja ima edukativnu svrhu. Ona se ogleda u upozorenju na nedostatke u vršenju roditeljskog prava i upućivanje u specijalizovanu ustanovu, tj. savetovalište: „U njemu bi roditelji bili upoznati i savetovani o svim elementima vakcinacije u cilju ispravljanja nedostataka u vršenju roditeljskog prava“, kažu iz Ministarstva za FNT.\nSlična polemika povela se i prošle godine, o čemu je pisalo Raskrikavanje, a i zaključak je bio isti: deca koja nisu vakcinisana neće biti oduzimana od roditelja.


Novica očekuje pravi Partizan: ''U suprotnom, bolje i da ne izlazimo na teren'' - Sportske.net\nNovica očekuje pravi Partizan: ''U suprotnom, bolje i da ne izlazimo na teren''\nI Novica Veličković se sinoć potpuno utopio u sivilo Džikićevog tima, ali i posle ''minus 31'' veruje da će crno-beli u nedelju znati da odgovore braniocu titule.\nDžikić: "Nije prijatno i neće se zaboraviti"Veče puno pehova - Partizan u debaklu ostao bez pleja!Ovo je dovoljan dokaz koliko je Partizan večeras bio užasan!Navijači baš besni - Trojica u Partizanu "nisu ni došli na utakmicu"Šampion vodi - Zvezda nemilosrdna prema Partizanu!\nPosle dve pobede nad Zvezdom tokom sezone, navijači Partizana su povratili nadu da i pored svih problema njihov tim ponovo može ravnopravno da se nosi sa najvećim riuvalom, međutim, sinoć je usledio povratak u realnost.\nNaravno, teško je reći da li je Zvezda baš toliko bolja od Partizana kako to pokazuje sinoćnji rezultat, ali razlika u kvalitetu je evidentna.\nPosle meča, jedan od najiskusnijih u ekipi Partizana Novica Veličković je pokušao da se uteši da u plej-ofu nije previše bitno da li ćeš izgubiti sa jednim ili trideset i jednim poenom razlike, ali se nada ekspresnoj reakciji njegovog tima, pogotovo što će se sledeći meč igrati pred ''Grobarima''.\n''Ako ne možemo da se oporavimo, bolje da ne izlazimo na parket u drugom meču. Ovo je šamar od 30 razlike da ne kažem nešto drugo...\nMoramo da se probudimo i muški odigramo, da vratimo 200 posto pred našim navijačima kojima dugujemo zahvalnost što su nas bodrili i tokom ovog meča'', istakao je Veličković.


Šta ako beba neće u autosedište? - Portal Moj pedijatar\nŠta ako beba neće u autosedište?\nEvo šta možete da učinite ako vaše dete odbija da sedi u auto sedištu, da se vozi u kolima ili da se veže\nDeca različito reaguju na vožnju u auto-sedištima pa nekad i sa izuzetno burnim negodovanjem. Jasno vam je da je bezbednost dece uvek na prvom mesto ali šta ako vaš bebac uporno odbija sedište, negoduje, vrišti, plače ili izvlači ruke iz pojaseva (kod starije dece)?\nU saradnji sa Marijanom Jovanović iz Centra za promociju bezbednosti saobracaja pripremili smo vam nekoliko korisnih saveta.\nNAJVAŽNIJE: Čak i kad su nervozni, bolesni ili se bune iz bilo kog razloga, decu ne treba da vadite iz auto sedišta jer ako i samo jednom popustite, i izvadite ih kod sebe u krilo, zapamtiće to i ponavljaće plakanje i kukanje, jer njima je najlepše u naručju.\nOduprite se iskušenju!\nNije lako slušati dete kako plače ali važno je da budete svesni toga da je pustiti dete da plače manje opasno od vožnje koja nije bezbedna.\nNekad to bude jako teško, i skoro svako od nas bar jednom dođe u iskušenje da izvadi dete iz auto-sedišta jer ne može da sluša “dernjavu”. Probajte da nađete način da prebrodite to, pravite češće pauze, pojačajte muziku, dodajte dudu ili šta već pomaže, ali istrajte u tome da uvek budu u auto-sedištima.\nKritičan period od sedam do devet meseci\nObično kritičan period bude oko 7, 8, 9 meseca: naučili su da sede, žele da gledaju kroz prozor, pogotovo ako imaju starijeg brata ili sestru koji sedi pored njih, a okrenut je u smeru vožnje – tada se obično jako bune i ne žele da budu u poluležećem položaju. Ono što tad možete uraditi je da ih uzdignete i da u tzv jajetu budu pod uglom od 60 stepeni umesto dotadašnjih 45.\nNeka dece preplaču svaku vožnju u prvih godinu dana, dok god se voze u suprotnom smeru, ali da vas utešimo ima dece i koja se nikad ne bune. Na vama je da istrajete i da pre svega mislite na njihovu bezbednost, jer nezgode se mogu desiti uvek i svugde, nikad to ne znamo.\nSa 15 meseci prestaju problemi\nKada se sa minimum 15 meseci okrenu u smer vožnje, najčešće prestanu problemi sa plakanjem, ali zna da se javi problem sa izvlačenjem ruku iz kaiševa. Prvo što treba da proveirite je da li su kaiševi dovoljno jako zategnuti (izmedju kljucne kosti i kaisa sme da stane najviše jedan prst) i da li su na odgovarajućoj visini (kais treba da izlazi iz proreza tako da bude u ravni ramena deteta ili malo iznad – napomena kada se deca voze u suprotnom smeru je obrnuto pravilo kaisevi treba da izlaze u ravni ramena ili malo ispod).\nIstraživanje: Koliko očeva se pretvara da spava kada čuje bebin plač?


Gamer: Magazin od igrača za igrače » Riot Riot – Gamer: Magazin od igrača za igrače\nKlanRUR javlja da je jedan od zaposlenih u Riotu na zvaničnom forumu objavio neke planove koje imaju za budućnost League of Legends. Pored želje da poboljšaju Yorika i odlaganja Malzaharovih…\nLeague of Legends: Novi vid in-game komunikacije i opcija za ignorisanje toksičnih igrača\nRUR je već pisao o nagoveštajima od strane Riota, da sa izlaskom novog klijenta iz bete stižu nam i nove opcije u samoj igri. Riot je obavestio igrače da će u…\nRakan i Xayah – novi League of Legends šampioni\nRiot nam nagoveštava novog LoL šampiona\nKlanRUR posle pet meseci od kada se Camille pojavila kao najnoviji šampion u League of Legends donosi vesti o novom šampionu koji dolazi u Summoner’s Rift. Čini se da će se to desiti…\nKlanRUR vam donosi novi uvid u stanje mid lejnova širom severnoameričke scene. Mid lejn je uvek predstavljao poziciju za najtalentovanije igrače u LoL-u. Borba 1na1, stalna pretnja džanglera, genkovi sa…\nKlanRUR saznaje da se League of Legends strimer Jon Eimer odlučio na pokušaj da postavi Ginisov record za „Najduži maraton u jednoj MOBA igri”. Obzirom da za sada nema drugog…\nOtkriveni mogući SKT skinovi kao nagrada za osvajanje Worlds 2016\nKlanRUR saznaje, zahvaljući iDavidParku(još uvek nepotvrđeno od Riota) koji je prikupio informacije putem SKT strimova i intervjua, imamo uvid u moguće SKT Worlds skinove kao nagradu igračima za osvajanje League of Legends…


subota, 23. januar 2016. 19:04h\nOvaj dokument u elektronskoj formi naći će se na internet prezentaciji koja će biti objavljena na pet jezika: mađarskom, slovačkom, bugarskom, makedonskom i rumunskom jeziku, u okviru projekta “Skupština za sve”.\nOsim toga, prevodi se i jedan dokument o nasilju u porodici, priručnik i informator kako reagovati u situacijama nasilja, kome se obratiti.\nInternet prezentacija javnosti će biti predstavljena krajem januara u Gradskoj upravi Pančevo, na završnoj konferenciji projekta.\nProjekat “Skupština za sve“ sprovodi grad Pančevo, sufinansira Savet Evrope, a deo je projekta “Promocija ljudskih prava i zaštita manjina u jugoistočnoj Evropi” koji sprovodi Savet Evrope i Evropska Unija.\nPromocija ljudskih prava i zaštita manjina u jugoistočnoj Evropi


Portugalac Rangel novi izvjestilac Evropskog parlamenta za BiH – Haber.ba\nPaolo Rangel- Evropski parlament\nRangel je iz Portugala, a u Evropskom parlamentu pripada najjačoj poslaničkoj grupaciji – Evropskoj narodnoj stranci (EPP). U tom je klubu jedan od potpredsjednika, a član je Komiteta za ustavna pitanja te Komiteta za ljudske slobode, pravdu i unutrašnje poslove.\nZanimljivo je da je u EPP-u iako dolazi iz Socijaldemokratske stranke Portugala.\nOvo mu je već treći mandat u Evropskom parlamentu, a jako je dobro etabliran kako u političkoj nomenklaturi svoje zemlje tako i u EPP-u, gdje je, također, jedan od potpredsjednika, piše “Avaz“.\nRangel je na poziciji izvjestioca za BiH naslijedio Rumuna Kristijana Dan Predu (Cristian).\nTeme:BiH, EPP, Evropski parlament za BiH, izdvojeno, Paulo Rangel, Portugal


PSC KOMNENOVIĆ by AVAG - BEOGRAD\n3 godine naša + 4 godine Opel = 7 godina garancije\nProdaja +381(11)4141-720, +381(63)292-717\nDragoslava Srejovića 2c11000 BeogradKoordinate lokacijeŠirina 44.81648373762897Dužina 20.48636810457151\nKlikom na dugme „Prosledi“, dajete saglasnost da Vaše lične podatke mogu obrađivati i koristiti strane navedene u Izjavi o zaštiti privatnosti u pomenute svrhe, kao i da Vas mogu kontaktirati putem kanala koji ste naveli. Želeo/la bih da dobijam dalje informacije o vašim proizvodima i uslugama putem:\nVaše lične podatke prikupljaju, obrađuju, prenose i koriste Vaš diler, Opel Southeast Europe LLC, Adam Opel AG (Riselshajm, Nemačka), General Motors Holdings LLC (Mičigen, SAD), OnStar Europe Ltd. (Luton, UK ), kao i ovlašćeni ili odabrani dobavljači za obradu vaših zahteva ili poruka. Ako je potrebno ispuniti ili obraditi Vaš zahtev, ove informacije možemo podeliti i bilo kom povezanom ili pridruženom pravnom licu kompanije General Motors Holdings LLC, kao i njihovim maloprodavcima, agentima i dobavljačima u gorepomenute svrhe gde se podaci mogu obraditi ili koristiti. U ove svrhe, Vaši lični podaci se mogu prenositi i obrađivati i van Evropske ekonomske zone („EEA“) od strane gorepomenutih lica. Biće preduzete sve razumne mere kako bi se obezbedilo da se s vašim podacima postupa na bezbedan način i u skladu s važećim zakonima. Za više informacija, molimo pročitajte Pravila o zaštiti privatnosti i Pravila o kolačićima.\nVaše lične podatke prikupljaju, obrađuju, prenose i koriste Vaš diler, Opel Southeast Europe LLC, Adam Opel AG (Riselshajm, Nemačka), General Motors Holdings LLC (Mičigen, SAD) i OnStar Europe Ltd. (Luton, UK ) u marketinške svrhe, za istraživanje tržišta i praćenje prodajnih podataka. Ukoliko je potrebno, iz datih razloga ove informacije možemo podeliti i povezanim ili pridruženim pravnim licima kompanije General Motors Holdings LLC, te njihovim maloprodavcima, agentima i dobavljačima u gore navedene svrhe. U te svrhe, Vaši lični podaci će se prenositi i obrađivati i van Evropske ekonomske zone („EEA“). Biće preduzete sve razumne mere kako bi se obezbedilo da se s Vašim podacima postupa na bezbedan način i u skladu s važećim zakonima. Za više informacija, molimo pročitajte Pravila o zaštiti privatnosti i Pravila o kolačićima.\nInsignia hatchback 5-vrata\nInsignia limuzina 4-vrata


Mladi profesionalci iz srpskih ministarstava ispraćeni na usavršavanje u inostranstvo\nVi ste ovde:Početna»Vesti»Mladi profesionalci iz srpskih ministarstava ispraćeni na usavršavanje u inostranstvo\nBy Jovan objavljeno\t 01/12/2017 Vesti\nPetoro mladih profesionalaca iz srpskih ministarstava ispraćeno je iz Beograda na stručno usavršavanje na prestižnim evropskim univerzitetima.\nDušan Dulović i Tijana Radnov iz Ministarstva za evropske integracije, Sofija Milenković iz Ministarstva za državnu upravu i lokalnu samoupravu, i Vladanka Raković i Jelena Drašković iz Ministarstva finansija najpre će provesti dve nedelje na pariskom univerzitetu SiansPo (SciencePo) a potom na Koledžu Evrope u Brižu, u Belgiji.\nNa dogadjaju u EU info centru u Beogradu pozdravili su ih šef Delegacije EU u Srbiji Sem Fabrici, državna sekretarka Ministarstva za evropske integracije Anja Rović i direktorka Britanskog saveta u Srbiji Kler Sirs.\nAmbasador Fabrici je rekao da je to sjajna prilika da se profesionalcima iz Srbije, ali i regiona, omogući da prodju program obuke na univerzitetima u Francuskoj i Belgiji.\n“SiansPo je verovatno najbolji fakultet za medjunarodne odnose u Francuskoj i Evropi, a Koledž Evrope je univerzitet za ljude koji će na kraju biti deo administracije EU”, naveo je Fabrici.\nŠef Delegacije EU je rekao da bi voleo da je njemu neko ponudio takvu šansu. “Ja nisam imao šansu dok sam studirao, imao sam druge obuke, ali bih voleo da mi je neko ponudio da idem na SiansPo i u Briž. Mladja generacija uvek zaslužuje bolje”, rekao je Fabrici.\nDržavna sekretarka Rović je rekla da je suština projekta unapredjenje i jačanje administrativnih kapaciteta mladih državnih službenika u zemljama Zapadnog Balkana ali i jačanje regionalne saradnje.\nKler Sirs je rekla da su medju ciljevima Britanskog saveta na Zapadnom Balkanu podrška reformama, izgradnja kapaciteta institucija i poboljšavanje sposobnosti mladih ljudi.\nProjekat razmene mladih državnih službenika sa Zapadnog Balkana pokrenula je Evropska komisija u kontekstu Berlinskog procesa i Agende povezivanja za Zapadni Balkan.\nCilj programa je da doprinese napretku u pristupnom procesu i produbi regionalnu saradnju na Zapadnom Balkanu.\nFabrici: Ključni koraci ka rodnoj ravnopravnosti\nIstraživačko novinarstvo na javnim servisima\nEkonomsko osnaživanje žena u Srbiji


Đukanović: Priznanje Majkama Srebrenice za herojsku misiju – Mreza\nPredsjednik Crne Gore Milo Đukanović primio je predstavnice udruženja „Pokret Majke enklava Srebrenice i Žepe“, koje borave u Crnoj Gori.\nDo susreta je došlo kada je u Skupštini Crne Gore u toku rasprava o razrješenju ministra pravde Vladimira Leposavića, zbog njegovog negiranja genocida u Srebrenici.\nZločin u Srebrenici Međunarodni sud pravde u Hagu označio je 2007. godine kao djelo genocida, u kojem je u julu 1995. godine pobijeno više od 8.000 muškaraca i dječaka iz tadašnje enklave pod zaštitom Ujedinjenih nacija na istoku BiH.\nZločin su počinile snage Vojske Republike Srpske na čijem je čelu bio Ratko Mladić, koji je 8. juna pravosnažno, pred Sudom Ujedinjenih nacija u Hagu, osuđen na doživotnu robiju.\nKako je navedeno u saopštenju, Đukanović je dao punu podršku aktivnostima ove organizacije koja ima izuzetno važnu ulogu u čuvanju sjećanja na žrtve genocida, ali i za ozbiljnu misiju u nastojanjima da se zločin nikad ne ponovi.\nOdajući priznanje za herojski važan posao sa posebnom moralnom težinom, Đukanović je kazao da Majke Srebrenice svojom misijom razborito i bez mržnje pozivaju za odgovoran odnos prema budućnosti:\n“Predsjednik je zaključio da je Crna Gora bila i biće garant opstajanja najvrijednijih temeljnih civilizacijskih vrijednosti i njihove zaštite”.\nPredsjednica Udruženja Munira Subašić zahvalila je Predsjedniku Crne Gore za poruku koju je uputio povodom 25. godišnjice genocida u Srebrenici, iskazujući nadu da će ga i drugi poput Crne Gore nedvosmisleno osuditi. Predstavnice Udruženja su iskazale zabrinutost zbog ponovnog oživljavanja politika koje su dovele i do rata u Bosni i Hercegovini.\n“Pravda nosi vrijednost da se zločin kažnjava, ali je istovremeno neophodno shvatiti da je suočavanje sa istinom i odgovornošću, jedini put u budućnost, a negiranje je put u ambis, poručile su majke Srebrenice”, kaže se u saopštenju iz Đukanovićevog kabineta.\nPredstavnice Udruženja čestitale su Đukanoviću “na hrabroj i postojanoj borbi za dobro Crne Gore i afirmaciji vrijednosti suživota, mira i tolerancije uz poziv da prilikom naredne posjete Potočarima bude njihov gost”.\nPoslanici Skupštine Crne Gore raspravljaju u srijedu, 16. juna, o razrješenju ministra pravde, manjinskih i ljudskih prava Vladimira Leposavića, zbog toga što je negirao genocid u Srebrenici, kao i zbog osporavanja legitimiteta Suda za ratne zločine u Hagu i Međunarodnog suda pravde.


Karate klub Sirmijum ponovo najuspešniji - Ozon Media\nPrvenstvo Srbije u karateu za sve uzrasne kategorije, održano je u nedelju, 16. maja.\nNa prvenstvu je učestvovalo 15 klubova, sa ukupno 270 takmičara. Takmičenje se odvijalo u ekipnim i pojedinačnim nastupima, uz pridržavanje preporuka za zaštitu od zarazne bolesti Kovid-19.\nU konkurenciji najuspešnijih takmičara iz cele Srbije, takmičari karate kluba Sirmijum su se ponovo istakli svojom veštinom i kvalitetom tehnike i u katama i u borbama.\nZahvaljujući odličnim takmičarima, i njihovim vrednim trenerima, na kraju takmičenja Sirmijum je proglašen za najuspešniji klub u generalnom plasmanu, sa 35 medalja, i to 26 zlatnih, 3 srebrne i 6 bronzanih medalja .\nZa najuspešnijeg takmičara u muškoj kategoriji proglašen je Aleksandar Sikin, sa osvojenih 5 zlatnih medalja.\nU nedelju 25. aprila, održano je Prvenstvo Vojvodine, u Novom Sadu, odakle je Sirmijum takođe poneo zlatni pehar.\nOvo takmičenje je označilo ponovno vraćanje karatista Sirmijuma na borilišta posle jednogodišnje pauze usled pandemije koronavirusa, što su oni dočekali i više nego spremni. Stručni štab karate kluba Sirmijum je ponosan na sve naše takmičare i njihove uspehe.\nŠkola “Jovan Popović” nastavlja ulaganja! Gradnja i modernizacija škole\nTri prva mesta i jedno drugo za studio modernog i klasičnog baleta “Olena” na Green Energy Dance Now festivalu


Pijace jesu dobro mesto za kupovinu namirnica za ishranu, ali nikako nije dobro na pijacama ili buvljacima kupovati tehničke uređaje i ostalu robu široke potrošnje. Takva roba je sumnjivog kvaliteta, nije prošla nikakvu proveru, niko vam ne izdaje garanciju, a zanimljivo da nije ni najjeftinija. Mnogo bolje mesto za kupovinu takvih stvari je internet.\n“Za sve proizvode kupljene preko internet sajta, kupci dobijaju račun i garanciju, imaju pravo da u roku od 14 dana vrate proizvod, a sve je značajno jeftinije zato što do kupaca roba stiže direktno iz fabrike, bez posrednika koji inače povećavaju cene “ kažu nam sa sajta za internet kupovinu gruppi.rs koji je skoro stigao iz Mađarske u našu zemlju.\nPonuda je svaki dan različita, pa je tako danas moguće kupiti vodootporni bluetooth zvučnik po ceni od samo 1.499 dinara. Zvučnik ima jaku punjivu bateriju i dostupan je u 4 boje na gruppi.rs\nPower bank baterija za bežično punjenje telefona po ceni od 1.199 dinara. Samo spustite telefon i odmah počinje da se puni, pored toga dobija se i kabal za klasično punjenje, sa kapacitetom od čak 10.000 mAh, samo na gruppi.rs\nRGB šarena LED traka sa daljinskim za menjanje boja po ceni od 799 dinara. Uz traku se dobija i transformator za struju, na akciji gruppi.rs\nStraus benzinski agregat za struju od 950W samo za 10.999 dinara. Osigurajte snabdevanje strujom svoje kuće ili vikendice, po ovoj ceni samo na gruppi.rs\nOštač noževa po ceni od 499 dinara. Motorizovani oštrač za sve vrste noževa, na specijalnoj akciji gruppi.rs\nŠtapni mikser za 999 dinara, obavezna oprema svake kuhinje je dobar mikser, a po ovoj ceni se može naći na gruppi.rs\nDunlop 6 navlaka za sedišta u autu po ceni od 2.499 dinara. Ulepšajte i zaštitite sva sedišta u svom autu, samo na gruppi.rs


Srbija jedno od najperspektivnijih tržišta u regionu kada su u pitanju obnovljivi izvori energije - Biznis i Finansije\nHome\tVestiEkonomija\tSrbija jedno od najperspektivnijih tržišta u regionu kada su u pitanju obnovljivi izvori energije\nby bifadmin 28. februara 2018.\nUniCredit Banka je nedavno održala radionicu za svoje klijente i partnere pod nazivom “Kako ostvariti uspeh u projektnom finansiranju”. Kao tržišni lider u regionu Centralne i istočne Evrope i Srbije, kada je u pitanju finansijsko savetovanje, strukturno finansiranje i finansiranje kompleksnih transakcija, kolege iz Divizije za poslovanje u CIE u okviru UniCredit Grupe i lokalni tim za Finansiranje i savetovanje predstavili su trendove na tržištu i strukture projektnog finansiranja u okviru obnovljivih izvora energije i infrastrukture.\nPaolo Bocolo, direktor Direkcije za finansiranje projekata i izvora sirovina u regionu CIE, objasnio je značaj obnovljivih izvora energije u regionu i Srbiji, izjavivši da “korišćenje obnovljivih izvora energije utiče na očuvanje životne sredine, unapređenje života građana, ekonomski rast, ali i pruža značajne prilike za investitore na tržištima u razvoju.” On je dodao da je Srbija jedno od najperspektivnijih tržišta u čitavom regionu kada su u pitanju obnovljivi izvori energije. U svojoj prezentaciji je predstavio kompletan proces finansiranja investicije za obnovljive izvore energije – od idejnog koncepta do realizacije transakcije.\nKristijan Benio, direktor Odeljenja finansijskog savetovanja u okviru Direkcije za finansiranje projekata i izvora sirovina u regionu CIE, predstavio je najnovije trendove u oblasti finansiranja investicije kroz javno-privatno partnerstvo (PPP) u Evropi, regionu CIE i Srbiji, istakavši da su “takva partnerstva dugoročna, ugovori su veoma vredni u finansijskom pogledu i njihov cilj je da razviju, izgrade, koriste i održavaju javnu infrastrukturu.” Među glavnim prednostima PPP shema, on je pomenuo pružanje kvalitetnijih usluga građanima, povećanje efikasnosti, dugoročno gledano manje troškove i pristup finansiranju nezavisno od budžeta javnog sektora.\n“Mi smo prisutni u 14 zemalja, s tim da u regionu CIE imamo najrasprostranjeniju mrežu. To što smo deo panevropske bankarske mreže, obezbeđuje nam privilegiju da svojim klijentima ponudimo široku paletu proizvoda skrojenih po njihovoj meri, da upravljamo i izvršavamo kompleksne transakcije, da omogućimo sofisticirana rešenja namenjena jedinstvenim lokalnim tržištima i da pružimo najviši standard usluge. Pored toga, obnovljivi izvori energije i finansiranje infrastrukture svakako spadaju među prioritete kada je Srbija u pitanju”, dodao je Spas Vidarkinski, direktor Sektora korporativnog i investicionog bankarstva i član Izvršnog odbora UniCredit Banke Srbija.\nDvanaesti Case Study Show: Prvi korak u poslovni svet


Umesto golova na večitom derbiju – na Beograd su padale Hitlerove bombe /video/ - 06.04.2021, Sputnik Srbija\nRevolucija, promena vlasti, opšti haos u narodu, nadolazeći rat – ništa nije moglo da spreči ljubitelje fudbala da se uoči 6. aprila 1941. godine ponadaju da će... 06.04.2021, Sputnik Srbija\n21:35 06.04.2021 (Osveženo: 14:07 07.04.2021)\n© Foto : Sputnjiku ustupio Nebojša JakovljevićFudbaleri Jugoslavije i BSK\nUmesto što su toga dana prebrojavali svoje mrtve, tražili ostatke lične imovine u razrušenim objektima, bežali u skrovišta, brinuli o budućnosti, građani Srbije, ali i cele Jugoslavije, trebalo je da dočekaju poslednjeg učesnika državnog prvenstva.\nZa 6. april bio je zakazan duel beogradskog SK Jedinstva i ekipe Bata iz Borova, u trci za poziciju koja vodi na završno takmičenje, a trebalo je da nastupe i igrači BASK i Građanskog iz Skoplja, napomenuo je napomenuo je za Sputnjik sport Nebojša Jakovljević, autor kapitalnog dela „Fudbalska takmičenja Južnih Slovena 1873-1941”.\nTih dana, u prvom kolu državnog prvenstva trebalo je da se odigra i večiti derbi, najveći tadašnji između Jugoslavije i BSK, ekipa koje su stekle kultni status, ali su posle Drugog svetskog rata prestale da postoje.\nRaspored utakmica ukazuje i na to da je trebalo da se sastanu još i treći tim iz srpske lige sa Građanskim, četvrti sa Konkordijom, te Hajduk i Ljubljana.\nZbog prekida su Građanski i Konkordija zakazali svoju prijateljsku utakmicu, ali ni ona nije održana.\nSiguran učesnik u te dve nedodeljene pozicije bila je Vojvodina, dok je za upražnjenu poziciju trebalo da se bore već pomenuti rivali – Jedinstvo i Bata.\nJakovljević navodi da je ekipa Bate bila veliki favorit, taj klub je, prema njegovim rečima, posedovao i klupski avion za prevoz fudbalera, ali nažalost nikada nije uspeo da se odmeri sa najboljim jugoslovenskim ekipama.\nFudbal je u Kraljevini Jugoslaviji, uz to državno takmičenje koje nikada nije odigrano, bio podeljen na regionalna takmičenja, odnosno na tri lige, prema područjima tri konstitutivna naroda Kraljevine.\nPored hrvatskog takmičenja i slovenačke lige, postojala je i Srpska liga od deset klubova.\nZa razliku od Srba, Hrvati i Slovenci su svoje lige završili ranije, Hrvati 19. marta 1941. godine, a Slovenci još u decembru 1940.\nSrpski fudbal su u tim godinama „držali“ Jugoslavija i BSK, ali srpska liga nije bila završena jer je trebalo da se odigra duel Jedinstva i ekipe Bata, posle koga bi mogao biti proglašen prvak.\nTo se nije dogodilo, umesto u kopačke fudbaleri su ušli u vojničke čizme, bar oni koji su imali sreće da ne budu zarobljeni, poput Đorđa Vujadinovića, strelca jednog od dva gola u utakmici Jugoslavije i Nemačke godinu dana ranije.\nZarobljen je bio i legendarni Blagoje Moša Marjanović, tada igrač Čukaričkog, a sve ono što se u fudbalu trebalo dogoditi 6. aprila 1941. godine – nije se dogodilo. Ali, fudbal se i dalje igrao.\n„Srpski fudbal se igrao i tokom Drugog svetskog rata, pojavili su se klubovi koji i nisu postojali ranije, a najgledaniji derbi Jugoslavije i BSK odigran je je 1943. godine kada je na stadionu BSK bilo oko 15.000 ljudi, a ulaznica je bila skuplja od mnogih životnih namirnica“, naveo je Jakovljević.\nIshod svega je poznat, klubovi nosioci, osim Vojvodine, nisu više postojali, a primat su preuzeli Crvena zvezda i Partizan, osnovani od strane komunističkog režima 1945. godine.\nKako je izgledao 6. april 1941. godine pogledajte u dokumentarnom filmu Sputnjika:\n► „Niko tada nije znao za Hrvatsku, Tuđman je bio u pravu“ /video/


Predstavništvo radi na uspostavljanju i razvijanju saradnje između sportskih organizacija i sportskih saveza Republike Srpske i Srbije. S obzirom da je do sada potpisano nekoliko protokola o saradnji sportskih saveza Republike Srpske i Srbije, Predstavništvo će se po potrebi uključivati u realizaciju dogovorenih aktivnosti. Kao i do sada Predstavništvo će sportistima i sportskim radnicima iz Republike Srpske pružati informativnu i tehničku podršku prilikom njihovog učešća na sportskim manifestacijama i takmičenjima u Srbiji.\nAktivnosti Predstavništva na polju sportske saradnje za 2020. godinu\nPodrška sportistima iz Republike Srpske prilikom njihovih nastupa u Srbiji\nU proteklom periodu potpisano je nekoliko protokola o saradnji sportskih saveza Republike Srpske i Srbije i intenzivirana je saradnja između sportskih organizacija. Predstavništvo će se, po potrebi, uključivati u realizaciju dogovorenih aktivnosti i, kao i do sada, sportistima i sportskim radnicima iz Republike Srpske pružati informativnu i tehničku podršku prilikom njihovog učešća na sportskim manifestacijama i takmičenjima u Srbiji.\nMeđunarodna biciklistička trka Beograd – Banja Luka\nPredstavništvo će pružiti podršku u organizovanju i realizaciji i naredne 14. Međunarodne biciklističke trke Beograd -Banja Luka koja će se održati u periodu od 21. do 25. aprila 2020. godine. Ova trka je prvi put startovala 2007. godine, te se iste godine našla u kalendaru Svjetske biciklističke unije UCI, a nakon 13 izdanja trka je jedna od najvećih sportskih događaja u obje zemlje, i sa ocenom 10 i ulaskom u 50 najbolje organizovanih trka na svijetu svih vremena, postala je simob biciklizma i dva grada koje spaja.\nMeđunarodna manifestacija „Balkanski skok prijateljstva“\nPredstavništvo će i ove godine podržati održavanje međunarodne manifestacije „Balkanski skok prijateljstva“ koju organizuje Padobranski klub veterana 63. padobranske brigade „Arhistratig“ i Vazduhoplovni savez Srbije. Na ovoj manifestaciji koja se izvodi na sportskom aerodromu „Lisičji jarak“ svake godine učestvuju i padobranci iz Republike Srpske.\nSportski susreti invalida Trebinja i Beograda\nPredstavništvo će i u 2020. godini podržati održavnje tradicionalne manifestacije „Sportski susreti ratnih-vojnih invalida iz Trebinja i Beograda“. Sportisti ratni vojni invalidi iz Trebinja i Beograda takmiče se u nekoliko sportskih disciplina: streljaštvo, sportski ribolov i šah. Cilj ovog programa je da se podstiče human odnos okruženja prema korisnicima programskih sportsko-rekreativnih aktivnosti i u saradnji sa organima socijalne zaštite pomogne njihova afirmacija i aktivno učešće u društvenom životu.\nBroj pregleda članka : 11709369


Optužnica protiv bivših ministara u Tačijevoj Vladi\nSpecijalno tužilaštvo Kosova podiglo je optužnicu protiv devetnaest osoba zbog "zloupotrebe službene dužnosti", uključujući bivše ministre Vlade Kosova (2013), Mimozu Kusari-Ljilja (Lila), Besima Bećaja (Beqaj), Nenada Rašića i Dardana Gašija (Gashi).\nIako su optuženi u saopštenju Tužilaštva označeni inicijalima, na osnovu opisa njihovih obaveza kao članova vladinog Komiteta za privatizaciju, može se zaključiti da se radi o bivšim ministrima u Vladi, koju je u to vreme vodio sadašnji predsednik Kosova Hašim Tači.\n"Specijalno tužilaštvo saopštava da su optuženi predsedavajući vladinog Komiteta za privatizaciju B.B, kao i članovi tog komiteta M.K, N.R, D.G. i L.F, jer su u svojstvu slubžbenih lica, a u cilju pribavljanja materijalne dobiti drugoj osobi, a na tuđu štetu, prevazišli svoja ovlašćenja i delovali u suprotnosti sa obavezama i određenima pravima ovog komiteta", stoji u saopštenju.\nOni su optuženi da su 08. maja 2013. jednoglasno glasali da se četiri hidrocentrale na Kosovu, koje proizvode električnu energiju, prebace u vlasništvo kosovske Kompanije za distribuciju i snabdevanje električnom energijom.\nOna je kasnije privatizovana od strane tursko-francuskog konzorcijuma Limak-Calik.\nTužilaštvo tvrdi da hidrocentrale nije trebalo prebacivati u vlasništvo Kompanije za distribuciju i snabdevanje električnom energijom, niti ih kasnije privatizovati, jer tako nešto nije predviđeno zakonom.


Ruski opozicionar Navaljni će biti u zatvoru do naredne odluke suda | Blok vesti\nPre 2h 10min\n"Dalju meru opredeliće sud, a do tada će biti u zatvoru", navodi se u saopštenju.\n"Ovo je najbolji dan u mom životu za poslednjih pet meseci. Ja sam potpuno srećan što sam doleteo. Sada ću izaći i poći kući jer sam potpuno u pravu da su sva krivična dela protiv mene izmišljena. Ne samo da je istina na mojoj strani već i sud. Ničeg se ne bojim i vas pozivam da se ničeg ne bojite", rekao je Navaljni novinarima pred pasoškom kontrolom uoči hapšenja.\nRuske vlasti zatvorile su moskovski aerodrom "Vnukovo" za dolazne letove samo nekoliko minuta pre očekivanog dolaska opozicionog političara Alekseja Navaljnog avionom iz Berlina. Prema navodima novinara Frans presa koji su avionu, pilot aviona koji leti iz Berlina, prvo je najavio kašnjenje od 30 minuta zbog "tehničkih problema", a potom je javio putnicima da je avion preusmeren na moskovski aerodrom Šeremetjevo.\nNavaljni je u sredu najavio da će se vratiti, uprkos pretnjama ruskih vlasti da će ga ponovno staviti iza rešetaka. Ispred terminala 5 aerodroma Berlin Brandenburg (BER) u Šenfeldu, jugoistočno od Berlina, pred let Navaljnija okupili su se novinari i pristalice, a on je dok se ukrcavao na avion rekao da je vrlo srećan.\nNavaljni se vraća u Moskvu nakon što je nekoliko meseci proveo u Nemačkoj oporavljajući se od trovanja nervnim gasom „novičokom“.\nKritičaru ruskog predsednika Vladimira Putina pozlilo je 20. avgusta na letu iz sibirskog grada Tomska za Moskvu. Avion je hitno sleteo u Omsk, a Navaljni je hitno prebačen u bolnicu, gde je proveo dva dana pre nego što je poslat na lečenje u Berlin.\nNavaljni je 22. avgusta hitno prebačen u bolnicu Šarite u Berlinu. Portparol nemačke vlade Štefan Zajbert 2. septembra je kazao kako je Navaljni otrovan hemijskim agensom iz grupe novičoka, a dve nezavisne laboratorije u Švedskoj i Francusoj potvrdile su da je Navaljni otrovan. Rusija uporno negira tvrdnje o trovanju.\nBolnica Šarite je 7. septembra saopštila da se Navaljni oporavlja i da više nije u komi. Njegov tim je ranije tvrdio kako je materija iz grupe novičok pronađena i na flaši s vodom iz hotelske sobe u Tomsku, u kojoj je boravio. Navaljni je iz bolnice u Berlinu otpušten 23. septembra.\nNa aerodromu u Moskvi uhapšeni Navaljnovi saradnici\nNekoliko saradnika Navaljnog, koji trenutno leti iz Berlina za Moskvu, uhapšeno je na moskovskom aerodromu gde su se okupili da ga dočekaju, izjavio je jedan od saradnika Navaljnog.\n„Uhapšeni su Ljubog Sobol, Ruslan Čavedinov, saradnici Ilija Pahomov i Konstantin Kotov, advokat Aleksej Molokojedov i direktorka kampanje Anastasija Kadetova“, naveo je na Tviteru jedan od saradnika Navaljnog Ivan Jdanov.\nOpozicioni list Novaja Gazeta preneo je da je uhapšen novinar lista na moskovskom aerodromu Vnukovo, gde tokom večeri treba da sleti avion sa Navaljnim.\nPrema pisanju MBKh Media, na aerodromu je uhapšeno oko deset osoba.\nRuske vlasti su ranije pozvale građane da ne učestvuju na „nedozvoljenom javnom okupljanju“ na aerodromu, gde se trenutno nalazi oko 200 pristalica Navaljnog kao i policijske snage za rasturanje demonstracija.\nAvion sa Navaljnim i njegovom suprugom Julijom poleteo je oko 15.00 sa berlinskog aerodroma.\nRuska zatvorska služba saopštila je nedavno da namerava da uhapsi Navaljnog ako se vrati u Rusiju jer nije poštovao obaveze o uslovnoj zatvorskoj kazni koja mu je izrečena 2015. godine.\nNavaljni je nekoliko nedelja bio u komi, a od kada se oporavio, optužio je u nekoliko navrata predsednika Rusije Vladimira Putina da je naredio njegovo trovanje i ubistvo. Kremlj je odbacio te optužbe.\nPrevious articleŽREB ZA POLUFINALE KUPA SRBIJE U ODBOJCI: Ribnica protiv crno-belih\nNext articleALISON SPASAO LIVERPUL: Mančester ostaje vladar Premijer lige!


U Petnici novi programi i konkurs za osnovce - Dijalog.net\nNaslovna Društvo U Petnici novi programi i konkurs za osnovce\nPetnica, 07. april 2021. – Istraživačka stanica Petnica najavila je pokretanje nove programske aktivnosti “Otvoreni Petnički seminari” i organizovanje naučno-obrazovnog programa za učenike osnovnih škola.\nProgram “Otvoreni Petnički seminari” biće započet ovog meseca, a ideja je da se u desetodnevnom intenzivnom online seminaru predstave sve naučne oblasti koje postoje u Istraživačkoj stanici Petnica, kroz zanimljiva predavanja i intereaktivne radionice, navodi se u saopštenju Istraživačke stanice.\n“Želimo da naši stručni saradnici, i nekadašnji polaznici, koji imaju ekspertizu u različitim zanimljivim naučnim oblastima, svoje znanje prenesu, ne samo našim polaznicima, nego i svima zainteresovanim u Srbiji“, kaže Nikola Božić, programski direktor Istraživačke stanice Petnica.\nIstraživačka stanica priprema se i da svoje aktivnosti uživo započne u svom kampusu čim epidemiološki uslovi to dozvole, najverovatnije u maju mesecu, a pravila ponašanja i rada tokom pandemije COVID-19, usvojena tokom prethodne godine, biće primenjivana i ove godine, kako bi se obezbedila zaštita zdravlje polaznika, saradnika i zaposlenih.\nOznakeIstraživačka stanica Petnicakonkurs\nPrethodno Svet u rasulu zbog pandemije\nSledeće Obavezna vakcinacija je legalna\nTop Tags Srbija i Evropska unija istraživanje Društvo Civilno društvo mediji vladavina prava mladi evropske integracije konkurs Evropska komisija lokalna samouprava Evropska unija Vlada Republike Srbije OCD ljudska prava


Android revija » Počela isporuka univerzalnih punjača za mobilne u EU Počela isporuka univerzalnih punjača za mobilne u EU – Android revija\nU Evropskoj uniji je počela isporuka univerzalnog punjača za mobilne telefone zasnovanog na mikro USB ulazu za povezivanje sa kompjuterima, saopštila je Evropska komisija.\nPotpredsednik Evropske komisije Antonio Tajani u utorak je dobio primerak univerzalnog punjača od predsednice najvećeg udruženja proizvođača potrošačke elektronike i komunikacionih tehnologija Didžitaljurop (Digitaleurope), preneo je portal EurAktiv (www.euractiv.rs). Tajani je rekao da očekuje da se novi punjač uskoro pojavi i na tržištu. Jedinstveni punjači za sve nodele trebalo bi ne samo da pojednostave korišćenje telefona, već i da donesu uštedu jer uz nove telefone neće morati da se kupuju i novi punjači, a doprineće i smanjenju količine elektronskog otpada.\nProcenjuje se da je u EU u upotrebi oko 500 miliona mobilnih telefona koji se strujom pune sa 30 tipova punjača. Svaki put kada korisnici menjaju mobilni telefon, moraju da kupe i punjač što stvara više od 51.000 tona električnog otpada godišnje u EU, navodi se u saopštenju Komisije. Univerzalni punjači moći će da se koriste za mobilne telefone koji imaju mikro USB ulaz za povezivanje sa kompjuterima. Takvi telefoni su u EU već široko zastupljeni. Korisnici mobilne telefone menjaju u proseku svake dve godine, tako da se, kako navodi Evropska komisija, očekuje da će univerzalni punjač do 2013. postati dominantan na tržištu.\nMemorandum o saradnji sa Evropskom komisijom na usvajanju univerzalnog punjača potpisalo je 14 proizvođača čiji brendovi zauzimaju više od 90 odsto tržišta mobilnih telefona u Evropi. To su Epl (Apple), Emblejz mobajl (Emblaze Mobile), Huavej tehnologije (Huawei), LGE, Motorola mobiliti (Mobility), NEC, Nokia (Nokia), TCT mobajl (Mobile), Teksas instruments (Texas), Kvalkom (Qualcomm), Riserč in moušen (Researć In Motion – RIM), Atmel, Samsung i Soni Erikson (SonyEricšon). Pretpostavka Evropske komisije je da će se univerzalni punjač koristiti i u drugim delovima sveta. O tome se vode i razgovori sa drugim međunarodnim organizacijama za standardizaciju.\nPočela isporuka univerzalnih punjača za mobilne u EU was last modified: February 11th, 2011 by Goran Aničić


Najveći broj stranaca u NBA dolazi iz evropskih liga\nNekada davno, timovi u ligi Nacionalne košarkaške asocijacije, poznatije po skraćenici NBA, u potpunosti su bili sačinjeni od Amerikanaca, koji su igrali pred američkom publikom. Situacija se tokom poslednje dve decenije značajno promenila. Ove sezone, u najjačoj košarkaškoj ligi sveta igrali su košarkaši iz 32 zemlje i teritorije izvan Sjedinjenih Država. Sledi osvrt na fenomenom „nacionalne raznolikosti“ u NBA ligi.\nAleksandar Pavlović odrastao je daleko od Klivlenda, grada u kome igraju Kavalirsi, njegov sadašnji tim i trenutno glavni favorit za titulu prvaka NBA lige. Pavlović je odrastao u staroj Jugoslaviji.\n"Svaki klinac želi da igra košarku. Puno je talentovanih igrača u Evropi i Srbiji, naravno i nadam se da će iskoristi svoj talenat da dođu ovamo", kaže Pavlović.\nSve više mladih igrača iz Evrope dolazi u NBA ligu. Španac Pau Gasol jedan je od ključnih igrača u ekipi Los Anđeles Lejkersa, a mnogi analitičari predviđaju finale plaj-ofa između Lejkersa i Kavalirsa. S druge strane, pored Pavlovića, Kavsi u sastavu imaju i Litvanca Zidrunasa Ilgauskasa.\nOve sezone u sastavu 30 klubova ima 77 takozvanih „internacionalaca“, što je otprilike prosek u poslednjih sedam godina, otkada je počela velika ekspanzija ne-američkih igrača. Poređenja radi, od osnivanja lige 1946. sve do sredine 1980-ih, nikada nije bilo više od deset stranaca u jednoj sezoni. Trener Klivlenda Majk Braun kaže:\n"Veoma je važno da internacionalni igrači budu deo ove lige, jer kada zaboravite na NBA i sport uopšte, to je ono što je bitno za ovaj svet. Ovaj svet je međunarodna zajednica, a ti igrači daju veliki doprinos igri".\nIstorijski gledano, u NBA ligi su nastupali igrači iz mnogih zemalja, bilo da su to Kinez Jao Ming, Turčin Hido Turkoglu, Anderson Varežao iz Brazila ili Tim Dankan sa američkih Devičanskih ostrva. Međutim, evropske zemlje već dugo dominiraju kada je reč o stvaranju igrača dovoljno dobrih da zadovolje NBA standarde. Skoro dve trećine ovogodišnjih stranaca su Evropljani, devetorica iz Francuske, među kojima je i trostruki All-Star Toni Parker, plejmejker San Antonija. A i sa Balkana, odakle je Pavlović, bilo je mnogo NBA košarkaša. Iz Srbije - 21, Hrvatske - 11, Slovenije - osam.\nKošarkaš San Antonija Fabrisio Oberto igrao je za reprezentaciju Argentine, koja je 2004. u Atini osvojila olimpijsko zlato. Kako kaže, svi internacionalni igrači sanjaju da jednog dana zaigraju u NBA ligi.\n"Zaista uživam igrajući ovde. NBA ima najbolje igrače, najbolje sportiste, najbolje timove i organizaciju", smatra Oberto.\nPre dolaska u NBA, mnogi „internacionalci“ igrali su za američke univerzitetske timove ili profesionalnim evropske ekipe. NBA timovi pažljivo prate te igrače, a sama liga organizuje kampove za mlade na svih pet kontinenata.\n"Prenose svoje ideje tokom leta, pa i tokom sezone. Uradili su sjajan posao u tom smislu", ističe Majk Braun.\nTrostruki All-Star, košarkaš Vašington Vizardsa Gilbert Arinas kaže da su internacionalni igrači doprineli poboljšanju kvaliteta NBA lige. Bilo da su visoki ili niski, stranci imaju odličnu osnovu košarkaške igre, tvrdi Arinas i ističe mladog Španca Rikija Rubija, od koga se očekuje da bude među prvim pikovima na sledećem draftu.\n"Kada vidite klinca kao što je Riki Rubio, koji ima tek 17 godina, a toliko je dobro potkovan osnovama košarkaške igre, i uz to reč je o sirovom talentu. Osnove i sirovi talenat su stvari koje prave razliku. Oni dolze ovamo, a već znaju košarku", objašnjava Arinas.\nUpravo zato, skupu najboljih američkih NBA igrača, koji se nekada nazivao „Drim tim“ više nije zagarantovana zlatna olimpijska medalja. A u budućnosti, treba očekivati stvaranje novih internacionalnih talenata, i to na parketima širom Sjedinjenih Država.


Mogerini: Srbija da postepeno uskladi spoljnu politiku sa EU | N1 Srbija\nMogerini: Srbija da postepeno uskladi spoljnu politiku sa EU\n13.05.2015. |10.53 >19.18 |\nU Beogradu je počela konferencija "Zajednička spoljna i bezbednosna politika EU i pristupanje Srbije" porukom visoke predstavnice EU Federike Mogerini da očekuje da prva pregovaračka poglavlja budu otvorena ove godine i da Srbija napreduje u usklađivanju spoljne politike sa evropskom.\nOna je rekla da se Srbija obavezala da postepeno približava svoje stavove u zajedničkoj spoljnoj i bezbednosnoj politici stavovima Evropske unije. "Željno iščekujemo da vidimo napredak u ovoj oblasti, kao i da vodimo i razvijamo dijalog sa Srbijom o brojnim pitanjima u oblasti zajedničke spoljne i bezbednosne politike", navodi se u poruci koju je na otvaranju skupa pročirao šef Delegacije EU u Srbiji Majkl Devenport.\nNikolić: Ostajemo neutralni, ne uvodimo sankcije Rusiji\nJoksimović: Usklađivanje politike zasad nije glavna tema\nMogerini je takođe pozdravila posvećenost srpske Vlade prioritetnom strateškom cilju, a to je pristupanje Evropskoj uniji. "Evropska unija nastavlja da pruža Srbiji punu podršku na njenom putu ka Uniji. Srbija je otvorila pristupne pregovore sa EU prošle godine. Očekujem da će Srbija moći da otvori prva poglavlja u tim pregovorima koliko još ove godine", navodi se u poruci.\nOna je pozdravila i posvećenost Srbije zajedničkim vrednostima demokratije, vladavine prava i poštovanja osnovnih prava, a to ima još i veću važnost u godini u kojoj Srbija predsedava OEBS-u.\nVisoka predstavnica je podsetila i da se u svetu koji se menja velikom brzinom EU i Srbija suočavaju sa ozbiljnim, novim bezbednosnim izazovima, naročito na Istoku i na Jugu.\n"Evropska unija trenutno realizuje 16 civilnih i vojnih operacija u okviru svoje Zajedničke bezbednosne i odbrambene politike. Svojim učešćem Srbija nam pomaže u borbi protiv pirata na obalama Afrike i ponovnom uspostavljanju stabilnosti u Somaliji, Maliju i Centralnoafričkoj Republici", navodi se u poruci.\nPonekad se ova mesta čine vrlo udaljenima, ali bezbednosni izazovi koje ta mesta stvaraju utiču na sve nas, zaključila je Mogerini.\nDačić: Pridružujemo se svemu osim sankcijama Rusiji\nŠef srpske diplomatije Ivica Dačić izjavio je na konferenciji da se Srbija, kada je reč o usklađivanju sa spoljnom i bezbednosnom politikom EU, pridružuje svemu iz EU osim u sankcijama prema Rusiji.\n"Kada spomenete poglavlje 31, odnosno usklađivanje naše spoljne i bezbednosne politike sa EU, uglavnom se sve svodi na pitanje hoćete li se pridružiti sankcijama protiv Rusije. Međutim ovo poglavlje je mnogo kompleksnije", rekao je Dačić.\nOn je istakao da se Srbija obavezala na postpreno usklađivanje sa regulativom EU. "Ali, pošto je Srbija u svemu neumerena, mi smo to uradili već u prvoj godini, odnosno prethodnih godina imali smo 97 odsto usklađenosti sa stavovima i izjavama EU, za razliku od drugih zemalja kandidata koje su to radile postpeno", dodao je.\nDačić je rekao da je u godini kada je Srbija "rekla da neće uvesti sankcije Rusiji procenat usklađivanja opao". "Za to je sve kriv Milan Pajević (nekadašnji direktor Kancelarije za evropske integracije) koji se pridružio svemu što je dolazilo iz Brisela i tada smo imali 97 odsto usklađenosti. Zato sad mi imamo problem da to dostignemo i zato je sadašnji pad brutalan", našalio se Dačić dodajući da su druge zemlje kandidati u prvim godinama usklađivanja sa EU taj procenat držale na 60.\nDačič je istakao da se Srbija u svim odlukama rukovodi svojim ekonomskim i političkim interesima i ocenio da je njena procena da ostane neutralna bila dobra jer joj je to omogućilo da kao predsedavajuća OEBS-a ima dobru komunikaciju sa svim stranama i da radi na smanjenju tenzija u Ukrajini.\nPovodom nedavnih događaja u Kumanovu, u Makedoniji, Dačić je ukazao da je neophodno zajednički raditi na eliminisanju pretnje terorizma.\nDevenport: Ima oscilacija u usklađivanju ali je trend pozitivan\nŠef Delegacije EU u Srbiji Majkl Devenport rekao je danas da u usklađivanju Srbije sa zajedničkom spoljnom i bezbednosnom politikom ima oscilacija, ali da je opšti trend vrlo pozitivan ako se ostavi po strani pitanje sankcija EU prema Rusiji.\n"Kada je reč o usklađivanje sa zajedničkom spoljnom i bezbednosnom politikom, postoje oscilacije u stepenu usklađenosti, ali je jasno da je opšti trend, ako se zanemari pitanje sankcija prema Rusiji, vrlo pozitivan", rekao je on.\nDodao je i da Brisel, kada je reč o restriktivnim merama i sankcijama, pozdravlja "ozbiljan način na koji Srbija sagledava kako da prevede svoju političku obavezu i spremnost da primeni neke principe i vrednosti zajedničke spoljne i bezbednosne politike".\nBilt: Poglavlje 31 je ključno za Srbiju\nBivši premijer i ministar spoljnih poslova švedske Karl Bilt rekao je danas da je poglavlje 31 od ključnog značaja za Srbiju, pogotovu imajući u vidu rizike od tenzija u regionu.\nBilt, dobar poznavalac prilika na Balkanu zahvaljujući tome što je svojevremeno bio prvi visoki predstavnik međunarodne zajednice za BiH, izrazio je očekivanje da će Srbija prva pregovaračka poglavlja otvoriti do kraja godine,odnosno do početka naredne.\nPrema njegovim rečima, u regionu postoji zamor od pridruživanja koji se može objasniti ekonomskim faktorom i bezbednosnim izazovima. "Vama je potreban stabilan okvir za spoljnu i bezbednosnu politiku, što je važno i u ekonomskom smislu. Da biste modernizovali ekonomiju, morate investicije da privučete i intenzivirate trgovinu", rekao je Bilt.\nBilt je pozdravio napore koje Srbija čini u spovođenju ekonomskih reformi, koje neophodne, kao i u procesu pristupanja što je u interesu Srbije i Evrope.\nSrbija Federika Mogerini Evropska unija evrointegracije Ivica Dačić\nDok su ovi na vlasti, pa sve i da uđemo u Evropu nećemo biti Evropljani. Moramo se odlučiti šta ćemo - a ne, čas platforme, čas srce Srbije, čas UAE, čas EU, čas Rusija, eto i Žutih ljudi, malo Ukrajina...."oće piški, neće piški" politika je apsolutno neozbiljna, ukoliko želimo da se već jednom normalizujemo.\nKako ja razumem, takozvani pregovori se svode na njihova pitanja: „Da li ste uskladili“? i naše odgovore: „Da jesmo“ ili „još nismo ali naš Vođa se trudi danonoćno da se to uradi što pre“.\npa recite joj da cemo sve da uskladimo kad nas prime u EU,znaci nikad!


Šamot zadržao sastav i ambicije za sezonu 2017/18 | Balkan Handball\nHome / Balkan / Šamot zadržao sastav i ambicije za sezonu 2017/18\nŠamot zadržao sastav i ambicije za sezonu 2017/18\nU nastupaućoj sezoni ORK Šamot ulazi sa istim ambicijama: zadržati superligaški status a u isto vreme, i promovisati i afirmisati igrače iz sopstvene rukometne škole. Što se tiče promena u igračkom kadru, klub su napustili Marko Živojinović, koji karijeru nastavlja u Češkoj i Nikola Čolović, koji je odbio da produži ugovor sa klubom. Šestoplasirani tim Super lige zadržao je gotovo celu ekipu na okupu tokom letnje pauze.\nNovi članovi Šamota su Petar i Pavle Bešir iz Obrenovačkog Radničkog, koji će pokrivati poziciju levog, odnosno desnog krila. Takođe, posle godinu dana pauze, u klub se vratio i iskusni 32-odišnji Marko Stojković na pozicij desnog beka. Uz već veterane Tomića, Đorđevića, Lomića i Milinića, Šamot će imati iskusnu ekipu koja će pod vođstvom Mirka Lomića pokušati da ponovi uspeh iz prethodne sezone.\nOve godine će svakako veću minutažu dobiti i Nemanja Praščević i Nikola Ilić, da pokažu da su vredni da u narednim godinama budu okosnica nekog novog Šamota. U klubu misle i budućnosti, tako da sve veće vreme provedeno u igri imaju i sedamnestogodišnjaci Milićević, Savić i Živković.\nŠamot izlazi na međunarodnu scenu, a prvi rival u Čelendž Kupu je engleski Kembridž.\nPosle tri uspšene sezone, velikim naporom Opštine Aranđelovac i uprave kluba , obezbeđeno je da se mlađe kategorije finansiraju iz sopstvenih sredstava. Skoro 200 mališana svih kategorija trenira, kako bi u dogledno vreme nasledili sadašnje aranđelovačke asove.\n← Prethodni članak VIDEO: Janja i Mice za TV špice\nNaredni članak → Voša ostavila Dukas na -20


OPASNA VEZA: Antibiotici i dijabetes - Spiritus movens\n2. Decembra 2015. Spritus Movens antibiotici, dijabetesa\nAntibiotici su ponekad spasonosni, ali ponekad pretjerivanje sa njima donosi više štete nego koristi. Ono što nije bilo poznato, a nedavno je otkriveno, jeste veza između upotrebe antibiotika i razvoja dijabetesa tip II kasnije u životu.\nOpsežno i ozbiljno istraživanje, u kojem je učestvovalo desetak univerziteta i istraživačkih institucija, a objavljano u prestižnom časopisu Journal of Clinical Endocrinology and Metabolism, utvrdilo je, uprošćeno rečeno, sljedeće: osobe koje su u periodu od 15 i više godina pet ili više puta dobijale antibiotike kao terapiju, imaju 53% više šanse da dobiju dijabetes tip II u odnosu na osobe koje su antibiotike uzele jednom ili nikad.\nIstraživanje je obuhvatilo preko 170.000 oboljelih od dijabetesa tip 2, i 1.300.000 zdravih osoba, u periodu od 2000. do 2012. i utvrdilo da je rizik od nastanka dijabetesa bio najveći kod onih koji su dobijali antibiotike „koji djeluju na uzak spektar bakterija“.\n„Naše istraživanje je utvrdilo da su osobe oboljele od dijabetesa tip 2 tokom 15 godina koristile mnogo više antibiotika u poređenju sa zdravim osobama“, potvrdio je dr Kristijan Mikelsen, vođa ovog istraživanja.\nDr Mikelsen je dodao: „Iako se iz ovog proučavanja ne može izvući nedvosmislena uzročno-posljedična veza, ovo otkriće povećava mogućnost da antibiotici mogu doprinjeti povećanju rizika od dijabetesa tip 2“, prenosi zdravahrana.com.\n← BILO MU DOSADNO: Predsjednik države prekinuo meč i naredio penale\nRusija: Imamo dokaze, Erdogan lično umiješan u šverc sa ID →


Banka Inteza u Srbiji počela je danas da prima zahteve građana za subvencionisane kredite za unapređenje energetske efikasnosti iz programa Ministarstva životne sredine.\nKrediti se odobravaju u iznosu od 20.000 do 1,5 miliona dinara, odnosno od 1.000 do 15.000 evra, sa maksimalnim rokom otplate od 60 meseci za dinarske zajmove i 120 meseci za zajmove indeksirane u evrima.\nKrediti za unapređenje energetske efikasnosti mogu se koristiti za nabavku i postavljanje izolacije, zamenu spoljne stolarije, ugradnju\nenergetski efikasnijih peći i kotlova, kao i opštu uštedu struje u procesu grejanja korišćenjem štedljive grejne opreme i upotrebom izvora obnovljive energije.\nU zavisnosti od očekivanog procenta uštede energije, svim građanima bez obzira da li su klijenti banke ili ne, na raspolaganju su dinarski i evro krediti, sa hipotekom ili bez tog instrumenta zaštite.\nKako se ocenjuje, najpovoljniji model je subvencionisani kredit u dinarima do 800.000 dinara bez učešća, depozita i žiranata, s fiksnom nominalnom kamatnom stopom od šest odsto godišnje i efektivnom kamatnom stopom od 6,24 odsto.\nNa primer, za kredit od 300.000 dinara sa rokom otplate od pet godina mesečna rata je 5.778 dinara, a za kredit od 500.000 dinara rata je 9.630 dinara mesečno. Uslov je da klijenti ispune uslov od najmanje 15 odsto uštede energiju.\nČlan Izvršnog odbora Banke Inteza Rikardo Parasporo najavio je da će ta banka odobravati povoljne kredite za unapređenje energetske efikasnosti i pošto se potroše sredstva za subvencije iz programa Ministarstva životne sredine Srbije.


31.5.2012 21:51 Zagreb l autor D. Kasap\nMeđunarodni turnir "Sarajevo Open 2012"\n26.- 27. 05. 2012. Sarajevo\nU Sarajevu je proteklog vikenda, u dvorani Ramiz Salčin na Mojmilo odigran 11. međunarodni turnir u sjedećoj odbojci „Sarajevo Open 2012“. Uz domaćina ekipu OKI Fantomi nastupilo je još sedam ekipa među kojima i IOK Zagreb. Zagreb je u Sarajevo doputovao bez svog ponajboljeg igrača Siniše Miličevića, sa dvije pobjede i dva poraza zauzeo je na kraju solidno peto mjesto.\nIznenađenje turnira bila je reprezentacija grada Zenice koja je u grupi pobijedila domaćine, a u borbi za treće mjesto reprezentaciju Njemačke. Iako su izgubili u grupi od Zenice, Fantomi su se ipak uspjeli probiti do finala u kojem su sa uvjerljivih 3:1 pobijedili reprezentaciju Rusije.\nviše na www.fantomi.ba


Janković: U Srbiji najugroženiji običan građanin | Autonomija\nJanković: U Srbiji najugroženiji običan građanin\nOdnos vlasti prema nezavisnim organima i dalje ostaje problem\nU Srbiji najugroženiji „obični“ građani, izjavio je danas zaštitnik građana Saša Janković u debati o izvešaju Zaštitinika građana za 2015. godinu.\n„Svakome od nas treba pravna sigurnost, saznanje da ćemo kada prikupimo dokumenta za građevinsku dozvolu tu dozvolu i dobiti, da ćemo sa zdravstvenom knjižicom dobiti potrebne usluge kod lekara, da znamo šta možemo, šta ne možemo, da znamo da će ako neko ugrozi našu bezbednost policija, doći na poziv u pomoć“, kazao je Janković.\nOn je dodao je ove godine zaštitniku stiglo 28 odsto pritužbi više nego prošle godine, ali i da je 88 odsto preporuka ispunjeno i da građani imaju poverenja u nezavisne institucije, te da je siguran da Srbija nije osuđena na „ispodprosečnost u demokratskom procesu“.\nPoverenik za informacije od javnog značaja i zaštitu podataka o ličnosti Rodoljub Šabić ocenio je da je stanje u nezavisnim institucijama popravljeno i da te institucije raspolažu s najviše resursa do sada, ali da kao problem i dalje ostaje odnos vlasti prema nezavisnim organima.\n„Stalan problem je pitanje odnosa vlasti prema toj novoj, pomalo čudnoj grani vlasti. Da li smo nezavisne institucije uveli iz kozmetičkih razloga, da bismo imali ono što imaju razvijene demokratije, ili prepoznajemo i njihovu ulogu u društvu“, rekao je Šabić i ocenio da u Srbiji često vlada nerazumevanje o tome šta je uloga nezavisnih organa.\nOn je dodao da bez promene odnosa vlasti prema državnim nezavisnim organima neće biti moguće napredovanje u poglavljima koja se tiču vladavine prava (23 i 24) u pregovorima o članstvu Srbije u Evropskoj uniji.\nPoverenica za zaštitu ravnopravnosti Brankica Janković rekla je da su građani najviše pritužbi podnosili zaštitniku građana zbog kršenja ekonomskih prava i da ta prava ne smeju da budu dovedena u pitanje čak ni zbog rešavanja ekonomske krize.\nPredsednica Društva sudija Srbije Dragana Boljević ocenila je da su pojedini sudovi u Srbiji „pretrpani“ predmetima, što građanima otežava pristup efikasnom pravosuđu, ali i da se čini da su sudovi još uvek pod političkim uticajem.\nPredsednik Nezavisnog udruženja novinara Srbije Vukašin Obradović kazao je da je Janković često bio oslonac nezavisnom i istraživačkom novinarstvu i da je zbog ukazivanja na manjak medijskih sloboda bio izložen pokušajima urušavanja funkcije zaštitnika građana.


"Više od pola miliona građana ugroženo zbog neeksplodiranih mina"\nFoto: N.N. | "Više od pola miliona građana ugroženo zbog neeksplodiranih mina"\nSrna 25.05.2020 11:15\nBEOGRAD - Centar za uklanjanje mina BiH potvrdio je da se na području 129 opština nalaze minska polja sa oko 79.000 neeksplodiranih mina koje direktno ugrožavaju sigurnost više od 540.000 građana, što je oko 15 odsto populacije.\nOd 1992. do janura 2020. godine na tim poljima obogaljeno je 1.767 lica dok je 617 - poginulo, piše "Sputnjik".\nDirektor Centra za uklanjanje mina BiH Saša Obradović izjavio je za "Sputnjik" da BiH da se najviše minsko-ekspolozivnih sredstava nalazi u Unsko–sanskom kantonu i okolini Doboja i Maglaja.\n"Nedostatak finansija za deminiranje doveo je do toga da poslije toliko godina još ima toliko aktivnih miniskih polja", rekao je on i dodao da se ove godine završava opšti projekat procjene minske situacije u BiH, nakon čega će se tačno znati koliko je još potrebno da završi sa deminiranjem.\nOn je naglasio da ljudski faktor nije problem jer ima oko 1.300 deminera, ali da zbog nedostatka sredstava oni često taj posao obavljaju u stranim državama.\n"Jedino politička volja i efikasna koordinacija mogu voditi ka usvajanju izmjena i dopuna postojećeg Zakona o deminiranju u BiH i dostizanju adekvatnih rješenja u konačnoj eliminaciji zaostalih minsko-eksplozivnih sredstava, dok će Centar za uklanjanje mina u BiH maksimalno angažovati sve postojeće potencijale s ciljem realizacije planiranih terenskih operacija", rekao je on.\nPrema njegovim riječima, zbog pandemije virusa korona, rad Centra je u zastoju, a demineri su svoje zadatke preusmjerili na pojačano obilježavanje preostalih sumnjivih površina, te na kontrolu i obnavljanje postojećih znakova koje upozoravaju na minsku opasnost.\n"Tokom aprila timovi BHMAK-a izvršili su kontrolu, obnovu i dodatno postavljanje 2.620 znakova hitnog obilježavanja širom BiH, i to na područjima sa naglašenom minskom situacijom u Doboju, Kotor Varošu, Petrovu, Brodu, Derventi, Kostajnici, Ravnom, Tomislavgradu, Bihaću, Jablanici, Livnu, Tarčinu, Vogošći, Ilijašu, Kiseljaku, Busovači, Tuzli, Gradačcu, Sapni i Brčkom" naveo je on.


Richard Linning održaće predavanje na PR Week-u Richard Linning održaće predavanje na PR Week-u – Personal magazin\nProblem sa korupcijom stoji na putu u procesu pridruživanja Srbije EU. Richard Linning smatra da komunikacija igra najvažniju ulogu u prevazilaženju tih poteškoća – „Nivo korupcije se ne može izmeriti,…\nProblem sa korupcijom stoji na putu u procesu pridruživanja Srbije EU. Richard Linning smatra da komunikacija igra najvažniju ulogu u prevazilaženju tih poteškoća – „Nivo korupcije se ne može izmeriti, dok nivo percepcije može: komunikacija može promeniti percepciju!“.\nNa PR Week-u, najznačajnijoj regionalnoj konferenciji u oblasti komunikacija u četvrtak 27. novembra, nastupiće Richard Linning, jedan od najuglednijih svetskih lobista i održati predavanje na temu Korupcija – nepremostiva prepreka na putu Srbije ka Evropskoj Uniji. U 2007. godini Srbija je po Indeksu percepcije korupcije bila na 79. mestu dok se u 2008. popela na 85. mesto.\nNa osnovu iskustva koje je stekao radeći na relaciji Brisel – London – Vašington, kao i u Rumuniji gde je pri kancelariji premijera u Bukureštu, razvio sistem implementacije strateškog plana akcije borbe protiv korupcije, Lining će na PR Week-u predstaviti na koji način komunikacija može skratiti proces pridruživanja Srbije EU. „Nivo korupcije se ne može izmeriti, dok nivo percepcije može: komunikacija može promeniti percepciju!“. Linning ocenjuje da su prioriteti za članstvo u EU postavljanje pravnog sistema, poštovanje ljudskih prava, sigurnost i borba protiv korupcije.\nU 2009. godini, po Liningovom mišljenju, postoji mogućnost da Srbija dobije status kandidata za EU. Međutim, put ka tome će biti otežan ukoliko međunarodni Indeks percepcije korupcije nastavi da raste.\nPored Linninga, u četvrtak 27. novembra svoje prezentacije na PR Week- u 2008 održaće Veronika Puncheva, Janez Hudovernik i Friedbert Gay.\nRichard Linning održaće predavanje na PR Week-u was last modified: November 26th, 2008 by Redakcija


O platformi sa ambasadorom Kine\nBeograd -- Predsednik Srbije Tomislav Nikolić informisao je kineskog ambasadora u Beogradu Džang Vansjuea o napretku u izradi državne platforme za Kosovo i Metohiju. Ambasador Vansjuea je naveo da Kina po pitanju KiM ima jasan i dosledan stav, u okviru kojeg se zalaže za poštovanje teritorijalnog integriteta i\nBeograd -- Predsednik Srbije Tomislav Nikolić informisao je kineskog ambasadora u Beogradu Džang Vansjuea o napretku u izradi državne platforme za Kosovo i Metohiju.\nAmbasador Vansjuea je naveo da Kina po pitanju KiM ima jasan i dosledan stav, u okviru kojeg se zalaže za poštovanje teritorijalnog integriteta i suvereniteta Republike Srbije.\nNikolić je istakao da Srbija ceni principijelan stav NR Kine povodom težnji naše zemlje za očuvanjem teritorijalnog integriteta i mirnim rešenjem problema južne srpske pokrajine, saopštila je Pres služba predsednika Srbije.\nOn je rekao da će uskoro tražiti od Narodne skupštine Republike Srbije podršku za platformu, kao i da će podršku tražiti i od predstavnika Srba s Kosova i Metohije.\nKineski ambasador je istakao da njegova zemlja smatra Srbiju bitnim partnerom u regionu jugozapadnog Balkana, s kojim Kina gaji dugogodišnje međusobno razumevanje, prijateljstvo i saradnju.\nKina ceni principijelni stav Srbije po pitanju Tibeta i Tajvana, a po pitanju Kosova i Metohije ima jasan i dosledan stav, u kome se zalaže za poštovanje teritorijalnog integriteta i suvereniteta Republike Srbije.\nTakođe, ambasador Džang Vansjue istakao je da Kina podstiče kineska preduzeća koja su zainteresovana za investiranje u Srbiji i zbog toga je zahvalio predsedniku Nikoliću na njegovom ličnom angažovanju da predstavnici kineskih kompanija u Srbiji imaju adekvatne sagovornike i saradnike.\nSledeća ⇨ Kina: Srbija No.1 za turizam i lajfstajl!\nPrethodna ⇦ BiH i Kina potpisale ugovore o saradnji u oblasti zakonodavstva


UDARNA VEST: Rusiji ponuđen Krim za Kosovo? Vučić će morati da izvesti Rusiju o razgovoru sa Porošenkom .. | WebTribune\nHome U FOKUSU UDARNA VEST: Rusiji ponuđen Krim za Kosovo? Vučić će morati da izvesti Rusiju o razgovoru sa Porošenkom .. – VIDEO\nUDARNA VEST: Rusiji ponuđen Krim za Kosovo? Vučić će morati da izvesti Rusiju o razgovoru sa Porošenkom .. – VIDEO\nRusiji ponuđen Krim za Kosovo?\nMediji danas pišu i o tome da je “Rusiji ponuđen Krim za Kosovo”. Novinar Blica Ivan Jovanović je izrazio sumnju da je to tačno.\n“Ta trampa mi ne liči kao realna i moguća, nisam siguran da je to tako moguće…Ali s druge strane, ne bih voleo da ljudi misle da Rusi sve što nešto radi, rade zbog ljubavi …Velike sile gledaju svoj interese”, ocenio je Jovanović.\nO poseti Petra Porošenka Srbiji, Jovanović kaže da je glavni akcenat bio na Kosovu i na činjenici da Ukrajina nije priznala nezavisnost Kosova.\n“Glavni akcenat je bio da Ukrajina nije prihvatila nezavisnost Kosova, a jasno je da ni mi ne priznajemo nezavisnost Krima…Međutim, ogromne su razlike između onoga što se kaže i šta se suštinski dešava…I kao što je kolega novinar sa N1 rekao, u nekom trenutku će ruska strana morati sa bude obaveštena o čemu su razgovarali Vučić i Porošenko, jer znamo da su odnosu Rusije i Ukrajine zategnuti”, rekao je Jovanović.\nTramp i Putin na sastanku o Kosovu\nPisanje medija o pripremama za sastanak Donalda Trampa i Vladimira Putina, urednik Blica ocenjuje kao dobru stvar, a navodi da će se tokom njihovog susreta temi Kosova posvetiti nešto vremena.\n“Pompeo i Lavrov ubrzano pripremaju taj susret, razgovaraće se o svetskim temama i gorućim stvarima, a koliko smo shvatili, neko vreme će biti odvojeno za Kosovo. Međutim, to je prvi put da se na ovako visokom nivou razgovara o tome”, kaže Jovanović.\nPrema njegovim rečima, to je znak da će SAD i Rusija ući u pregovore o Kosovu, jer se pokazalo da briselska administracija nije uspela da dovoljno “pritisne” Beograd i Prištinu da načine neke ustupke.\n“Briselska administracija nije jako i energično pritiskala obe strane i uvek se sa tih sastanaka odlazilo bez nekih dogovora…Očigledno je da mora doći do ubrzanja u pregovorima, jer nemate previše prostora da birate kada vas velike sile ‘zamole’ da nešto uradite”, ocenio je Jovanović.\nOn kaže i da ne vidi prevelike beneficije koje Srbija može da dobije u nastavku procesa.\n“Citirao bih Aleksandra Vučića da nema ništa lepo da ponudi narodu. Ne vidim šta možemo da dobijemo, eventualno ZSO i neke beneficije za srpski narod. Po meni je pozitivno rešenje za Srbe da oni svakog jutra mogu da se probude i da idu na posao i da ih niko ne uznemirava. U kom će to okviru biti, i u kojoj državi to ne znam…”, dodao je Jovanović.\nKako kaže, bitno je da “nemamo taj kamen oko vrata” na putu ka EU, mada, dodaje, ni na drugim poljima vezanim za EU integracije nam ne ide baš dobro.\nHandanović je “perverzna potreba” SNS da se ruga\nImenovanje muzičkog urednika TV Pink i autora hitova novokomponovane muzike Damira Handanovića za direktora Centra beogradskih festivala (CEBEF) pokazuje “perverznu potrebu vlasti da se naruga ljudima koji su kritički orjentisani prema njoj”, kaže šef deska dnevnog lista Blic Ivan Jovanović.\n“SNS ima tu perverznu potrebu da nervira opoziciju, pa onda kažu: ‘Eto, ne valja vam Ana Brnabić, ne valja vam Radojičić, pljujete Tasovca, evo vam ga onda malo Handanović'”, kaže Jovanović u Novom danu.\nKako je rekao, SNS želi time da nervira sve kulturne krugove, koji jednostrano gledaju na sve poteze vladajuće garniture.\n“Damir Handanović je mlad momak, koji zna šta hoće u životu, istina je da iza njega stoje određeni hitovi za te pevače, ali njemu nije mesto u CEBEF-u”, rekao je Jovanović.\nTo što je on član SNS koji je ovom funkcijom nagrađen za lojalnost, prema Jovanoviću, nije osnovna poruka.\n“Mogli su da mu nađu hiljadu i jednu funkciju, mogao je da bude direktor nekog festivala, doma kulture…i apsolutno ga ništa ne kvalifikuje za položaj direktora CEBEF-a, čak suprotno, ali ta perverzna potreba vlasti da se ruga određenim kritičkim krugovima je ipak prevagnula”, kaže gost N1.\nNaglašava i da ne očekuje nikakvu reakciju ljudi iz kulture “koji su na nekim položajima”, ali i dodaje da Handanović neće ni imati nekog uticaja.\n“Damir Handanović će možda otići na FEST i imaće mesto u prvom redu, ali ne verujem da će imati ikakvog uticaja na to koje ćemo filmove gledati, ko će nam biti gosti na tim festivalima”, kaže Jovanović.\nMiona Živić (N1)\nHamas špijunirao izraelske vojnike preko aplikacija\nNATO razorio, Han otvorio: Obnovljen Žeželjev most posle 19 godina


Srbija odavno dala saglasnost na novu metodologiju EU\nMinistarka za evropske integracije u Vladi Republike Srbije Jadranka Joksimović izjavila je danas da je naša zemlja odavno dala saglasnost za novu metodologiju prijema u EU, objasnivši da ona donosi pre svega snažnije političko vođenje i nadzor procesa kako od strane EU, tako i od kandidata za članstvo.\nJoksimović je u izjavi za Radio-televiziju Srbije (RTS), komentaršići principe nove metodologije EU, koje je predstavio evropski komesar za proširenje Oliver Varhelji, podsetila na to da je Srbija dala saglasnost na novu metodologiju u junu prošle godine.\nPrema njenim rečima, time smo pokazali poverenje u namere EU prema politici proširenja, Zapadnom Balkanu i Srbiji, a sa druge strane iskazali spremnost da nastavimo proces evropskih integracija bez obzira na to kakva budu nova pravila jer je to naše strateško opredeljenje.\nMinistarka je dodala da tek predstoji izjašnjavanje država članica EU o novoj metodologiji, tako da će se videti hoće li biti izmena.\nOno što je najvažnije jeste da metodologija pojačava one elemente koji su već bili važni u našem procesu, koji je mnogo rigorozniji nego oni vođeni sa drugim državama, koje su sada članice EU, objasnila je Joksimović.\nTo se, kako je precizirala, odnosi pre svega na političke kriterijume i vladavinu prava, a to su poglavlja 23 i 24 u okviru klastera jedan, jer bez napretka u tom delu nema napretka ni u drugim oblastima pregovora.\nSada je posebno naglašeno da je najvažniji segment klaster 1, tako da će merenje napretka u oblastima koje ovaj klaster obuhvata biti dodatno posmatrano i analizirano ne samo od strane Evropske komisije, već i od država članica EU, ponovila je ona.\nTakođe, kako je dodala, uvodi se nova uloga već postojećeg formata međuvladinih konferencija, koje postaju najviši nivo strateškog međudržavnog dijaloga, na visokom političkom nivou ministara država članica i Srbije.\nPrema njenim rečima, naša zemlja ima postojeći pregovarački okvir koji se neće menjati i sve promene se adaptiraju u taj okvir.\nJoksimović je ocenila da je zeleni digitalni sertifikat, čije je uvođenje najavila EU, namenjen prevashodno zemljama članicama zbog Šengen zone i potrebe da se unutar Unije ujednači praksa.\nOna je objasnila da se zato insistira na vakcinama koje je priznala Evropska agencija za lekove i ovaj sertifikat se ne odnosi na treće zemlje, među kojima je i Srbija.\nU dogovoru sa Svetskom zdravstvenom organizacijom, kako je prenela, najavljeno je da će EU naći modele da se ujednače ili prihvate međusobno sertifikati o vakcinaciji trećih država, jer su se građani mnogih zemalja ostatka sveta, a ne samo Srbije, vakcinisali vakcinama i drugih proizvođača.\nRešenje će se svakako naći i za naše građane, čak i kada bi se ovakva odluka odnosila i na treće zemlje, jer obuhvata i to da li ste preležali COVID-19, da li imate antitela ili imate negativan PCR test, podvukla je ona.\nJoksimović je takođe najavila da ta odluka tek treba da prođe proces saodlučivanja između Evropskog parlamenta i Saveta EU.\nIstovremeno, ona je bespovratnu pomoć od 12 miliona evra, koju je Srbiji za borbu protiv koronavirusa odobrila EU iz Fonda solidarnosti, ocenila kao pokazatelj da smo spremno i stručno prikazali tok i hitne troškove koje smo imali u prva četiri meseca pandemije, kako su pravila aplikacije nalagala.


Izbjegavajte ovu hranu ukoliko patite od migrena - Penzioneri - Crna Gora\nAlkoholni napici – 29% do 36% ljudi sa migrenom uvjereni su da alkohol kod njih izaziva migrenu. Alkoholna pića (naročito crno vino) mogu da izazovu napad migrene i do 3 sata posle konzumiranja.\nKafa i napici sa kofeinom – visok unos kofeina može biti uzročnik migrene kod nekih ljudi.\nMesne prerađevine – procjenjuje se da je 5% ljudi sa migrenom osetljivo na nitrite iz mesnih prerađevine, te da simptomi migrene kod njih mogu da počnu samo nekoliko minuta posle konzumiranja ove hrane.\nObratite pažnju na sastojke prehrambenih proizvoda koje kupujete, budući da mononatrijum glutaminat (pojačivač ukusa), kao i vještački zaslađivači aspartam i sukraloza mogu biti uzročnici migrenoznih glavobolja.\nNaučnici otkrili način da predvide pad starijih osoba tri nedelje prije nego što se zaista dogodi\nKAKO IZGLEDA STARITI NA OVIM PROSTORIMA: Polovina penzionera siromašna, odriču se svega da bi pomogli djecu i unuke


Ceca Ražnatović u bolnici, suđenje odloženo – mojKontakt portal – Radio Televizija Kontakt\nCeca Ražnatović u bolnici, suđenje odloženo\nCecin branilac, Goran Petronijević, obavijestio je sud da mu se njegova klijentkinja javila telefonom 40 minuta prije početka glavnog pretresa, kada je rekla da je porodica “upravo vodi u bolnicu zbog malaksalosti i slabosti”.\nPetronijević nije želio da otkrije ime ustanove u koju je Svetlana Ražnatović primljena, ali je obećao da će danas do kraja radnog vremena, ili najskasnije sutra ujutru, sudu dostaviti ljekarsko uvjerenje iz zdravstvene ustanove u koju je primljena njegova klijentkinja.\nSudija je bila prinuđena da odloži glavni pretres, a u određivanju sljedećeg termina konsultovala je Cecinog zeta, Predraga Ocokoljića, kome se takođe sudi za isto krivilčno djelo. Sudija ga je upitala da li su njeni zdravstveni problemi akutni ili hronični, kako bi znala da odredi datum sledećeg ročišta.\nOcokoljić je potvrdio da je njegova svastika poslednjih dana u lošem zdravstvenom stanju, zbog čega je sudija najprije zakazala ročište za početak novembra.\nMeđutim, kako taj termin nije odgovarao advokatima odbrane, tužiocima, a na kraju i samoj sudiji, tek iz šestog pokušaja zakazano je novo ročište, i to za 25. novembar.\nNa današnjem suđenju Ražnatovićeva i Ocokoljić trebalo je da se izjasne o preciziranoj optužnici protiv njih u pogledu činjeničnog stanja.\nTužilaštvo u optužnici nije mijenjalo kvalifikaciju krivičnog djela tako da se Ražnatovićeva i Ocokoljić i dalje terete za krivično djelo nasilničko ponašanje, za koje je zaprijećena kazna od šest mjeseci do pet godina zatvora.\nKrajem marta tužilaštvo je odbilo njihov prijedlog da se slučaj riješe opotunitetom, odnosno da odustane od optužbi i im odredi visinu novčanog iznosa koji bi trebalo da uplate u humanitarne svrhe.\nRažnatovićka i Ocokoljić su na početku suđenja u decembru 2011. godine negirali da su prijetili Olareviću i da je između njih došlo do bilo kakvog fizičkog obračuna.\nOlarević je rekao da ne želi da krivično goni pjevačicu i da ne želi odštetu za “lake tjelesne povrede”, koje tvrdi da je zadobio od Ocokoljićevog šamara ističući da mu je žao što je do incidenta ikada došlo.\nOptužnim prijedlogom Prvog osnovnog javnog tužilaštva, folk pjevačici i Ocokoljiću se na teret stavlja da su 18. juna 2007. godine, ispred upravne zgrade FK “Mladi proleter”, grubo vrijeđali, a potom i nanijeli lake tjelesne povrede Olareviću, direktoru kluba.\nPolitika SNSD-a – “politika očaja”


Svetska konferencija i razvojni projekti – JKP Subotičke pijace\nNa drugoj ovogodišnjoj sednici, koja je 10. aprila održana u Beogradu, Upravni odbor Poslovnog udruženja “Pijace Srbije” je razgovarao o pripremama za predstojeću konferenciju Svetskog udruženja veletržnica. U prvom delu ovog sastanka, predsednik Upravnog odbora Udruženja i direktor JKP “Gradske pijace” Beograd, Bojan Bajagić, informisao je kolege iz drugih gradova u Srbiji da će u tri programske celine ovog skupa učestvovati više od sto predstavnika veletržnica i tržnica iz celog sveta i naglasio značaj konferencije za razmenu informacija, znanja i iskustava, odnosno promociju pijačne delatnosti.\nKonferencija Svetskog udruženja veletržnica, pod naslovom “Izazovi u lancu snabdevanja svežom hranom”, održaće se od 15. do 17. maja ove godine u Beogradu. Organizator je Javno komunalno preduzeće „Gradske pijace” iz Beograda, a u radu konferencije, koja se po prvi put održava u Srbiji, će učestvovati i članovi Poslovnog udruženja “Pijace Srbije”, među kojima je i JKP “Subotičke pijace”.\nU nastavku sednice, kojom je predsedavao Dejan Ljubisavljević, potpredsednik Upravnog odbora Poslovnog udruženja “Pijace Srbije” i direktor JKP “Subotičke pijace”, usvojen je plan aktivnosti vezanih za pokretanje inicijative za upis pijaca i vašara u registar nematerijalnog kulturnog nasleđa Srbije. Upravni odbor je potom razmotrio i usvojio i predlog dinamike realizacije projekta „Garantovano domaće – pijace Srbije”, a imenovana je i radna grupa za izradu predloga Nacrta zakona o pijacama u saradnji sa Udruženjem za komunalne delatnosti Privredne komore Srbije.\n– Sve o čemu smo razgovarali na sastanku u Beogradu je od izuzetnog značaja za razvoj pijačne delatnosti – kaže Dejan Ljubisavljević. –Učestvovaćemo u radu konferencije Svetskog udruženja veletržnica, jer će u Beogradu biti i predstavnici španskih pijačnih uprava, čije se pijace smatraju izrazito reperezentativnim u celom svetu. Očekuje nas nekoliko razvojnih projekata, prvenstveno rekonstrukcija Mlečne pijace, te nam je cilj da razmenjujemo iskustva i učimo na praktičnim primerima zemalja koje imaju savremene i dobre pijace. Sa zadovoljstvom smo podržali i inicijativu Udruženja da se pijace i vašari upišu u registar nematerijalnog kulturnog nasleđa Srbije. Smatramo da će to doprineti isticanju turističkog potencijala pijaca u Srbiji, što i mi želimo da postignemo rekonstrukcijom Mlečne pijace u centru Subotice. Isto važi i za projekat “Garantovano domaće – pijace Srbije”, čija će realizacija verovatno krenuti upravo iz našeg grada.\nPoslovno udruženje “Pijace Srbije” okuplja 24 preduzeća iz cele zemlje, a aktivno radi na razvoju pijačne delatnosti od 2003. godine, kada je osnovano u ovom obliku.


Tematska sjednica Federalnog parlamenta na temu zagađenja zraka u Federaciji Bosne i Hercegovine or activate Google Chrome Frame to improve your experience.\nNalazite se:Vijesti|Tematska sjednica Federalnog parlamenta na temu zagađenja zraka u Federaciji Bosne i Hercegovine\nTematska sjednica Federalnog parlamenta na temu zagađenja zraka u Federaciji Bosne i Hercegovine\nPredsjedavajuća Subašić jučer je prisustvovala tematskoj sjednici u Federalnom parlamentu o zagađenju zraka u Federaciji Bosne i Hercegovine. Sjednica je organizovana na inicijativu zastupnice Amre Haračić iz Lukavca i njene kolegice Alme Kratine iz Zenice. Poziv za prisustvo sjednici je upućen i direktoru Hidrometeorološkog zavoda, predstavnicima Fonda za zaštitu okoliša, te gradonačelnicima Sarajeva, Zenice, Tuzle i Lukavca budući da su to najzagađenije sredine.\nPredsjedavajuća Subašić je ovom prilikom dala svoj osvrt na ovu problematiku pozivajući se i na zvanične podatke iz Federalnog hidrometeorološkog zavoda koji kažu da Zenica ima najlošiji kvalitet zraka u Federaciji, a da su se dnevne koncentracije sumpordioksida kretale između 380 i 530 ug/m3. Naglasila je da provođenje sadašnjih zakonskih propisa o zaštiti okoliša moraju biti bolji, da se ovi propisi moraju unaprijediti.\nSmatra da rezultat ove sjednice o problemu zagađenosti zraka u Federaciji Bosne i Hercegovine, vidi u zaključcima i setu mjera čije će provođenje za rezultat imati smanjenje zagađenosti. Pored ovoga je istakla da se mora dodatno uložiti napora i sredstava kako bi monitoring kvaliteta zraka i naučno istraživački rad iz ove oblasti bio kvalitetniji, a rezultati istih bi u perspektivi trebalo da se koriste u svrhu smanjenja zagađenja životne sredine i poboljšanju zdravstvenog stanja u Federaciji Bosne i Hercegovine, koje je prouzrokovano zagađenjem.\nOsvrnula se na to, da izdavanje okolinskih dozvola, naročito za velike sisteme i kompanije koji i jesu najveći zagađivači, traje predugo i presporo, a da je problem i veći za okolinske dozvole koje su izdate i već duže vrijeme nisu implementirane. Na ovakve situacije vlasti moraju reagovati i ispred svih interesa staviti zdravlje građana. Obraćanje je završila naglašavajući da se nada, da u narednih pet godina nećemo doći u situaciju da donosimo zaključak, da bi bilo bolje da smo zagađivačima za novce koji se prikupljaju po osnovu “zagađivač plaća“ ugradili filtere, već da je postojeći način utroška i vraćanja ovih sredstava lokalnim zajednicama jedini ispravan.\nPOTPISAN UGOVOR O PRUŽANJU USLUGA ZA APLIKACIJU E-PARLAMENT\nSAOPĆENJE SA 60. SJEDNICE SKUPŠTINE\nPREDSJEDAVAJUĆI DUVNJAK ODAO POČAST RAHMETLI HUSEJINU SMAJLOVIĆU\nSAOPĆENJE SA 59. SJEDNICE SKUPŠTINE\nViše iz kategorije: « SASTANAK SA ORGANIZATORIMA 4. MEĐUNARODNOG RUKOMETNOG TURNIRA ZAVIDOVIĆI-ŽEPČE-MGLAJ 2017.\tMINISTARSTVO ZA OBRAZOVANJE, NAUKU, KULTURU I SPORT I DVV INTERNATIONAL – URED U BOSNI I HERCEGOVINI POTPISALI UGOVOR O SARADNJI ZA 2017. GODINU »


Predsjednik Vlade Crne Gore prof.dr Zdravko Krivokapić razgovarao je u svom kabinetu s ministrom ekologije, prostornog planiranja i urbanizma, Ratkom Mitrovićem i njegovim timom.\nTakođe, istaknuta je potreba za koordinisanim radom ministarstava u sastavu Vlade Crne Gore, kako bi se sve razvojne aktivnosti zasnivale na najboljim planskim rješenjima i strategijama, što podrazumijeva\nmultidisciplinarni i interdisciplinarni pristup svim temama od značaja za razvoj.\nTokom razgovora naglašeno je da važeća i buduća planska dokumentacija, mora biti usklađena sa realnim kapacitetima nosivosti prostora i imperativom njegove integralne zaštite, što je osnovni\npreduslov održivog razvoja Crne Gore.\nPoručeno je da se planovi ubuduće neće raditi nekritički i isključivo prema željama investitora. Umjesto toga, planska rješenja će se zasnivati na strogom poštovanju svih zakonskih procedura i\noptimalnom odnosu između razvoja i zaštite, koji će se određivati na bazi temeljnih analiza potreba i stvarnih mogućnosti.\nU susret 30-godišnjici donošenja deklaracije o ekološkoj državi Crnoj Gori razgovaralo se o modalitetima obilježavanja jubileja, kao i o tome da se tokom ove godine organizuje niz manifestacija i manjih\nprojekata koji bi bili dio planiranog programa.


- U prva dva meseca ove godine teško je bilo očekivati od izvođača da ispune planove u izvođenju radova s obzirom na vremenske uslove koji su u tom periodu bili u Srbiji. Trošenje kapitalnih investicija ne može se gledati na par meseci već na godišnjem nivou. Dok je zimski period nema ni obavljanja građevinskih radova, pa nema ni trošenja - navodi se u saopštenju "Koridora".\nMinistar finansija Dušan Vujović izjavio je ranije da je Srbije potrošila sedam milijardi dinara manje sredstava od planiranih investicija u prvih pet meseci, i da odgovor zbog čega je tako treba tražiti u preduzećima "Koridori Srbije".\n- Da smo sve planirane investicije ostvarili uz sedam milijardi manje troška, onda bismo uštedeli - rekao je Vujović, i dodao da put koji nije izgrađen ne daje nikakve pozitivne rezultate.\n"Koridori" su, međutim, naveli da se oni odgovorno i domaćinski odnose prema svim kreditima, i da do sada nije bilo velikih odstupanja u pogledu predviđenog povlačenja sredstava.\n- Obzirom na ove okolnosti, sva sredstva koja nisu utrošena u prvom kvartalu iz navedenih razloga već se uveliko povlače, jer je građevinska sezona u punom jeku, kako bi kompletan Koridor 10 bio završen. Kao argument za brigu o poverenim poslovima navodimo i činjenicu da su "Koridori Srbije", zajedno s Ministarstvom građevinarstva i kolegama iz "Puteva Srbije" upravo u procesu dogovaranja projekata koji su takođe vezani za izgradnju autoputeva u Srbiji, a u iznosu od preko 40 miliona evra, kako bi se iskoristila sva sredstva sa kreditne linije EBRD-a - dodaje se u saopštenju "Koridora".\nKoridori Srbije Gradilišta Kašnjenje


Počeo projekat „Sutra počinje danas“\nNVO Praxis, u partnerstvu sa organizacijom Music Art Project (MAP – muzika nade) sprovodi dvogodišnji projekat „Sutra počinje danas“, koji je počeo 21. decembra 2019. godine. Projekat finansira Evropska unija u okviru Programa „Podrška civilnom društvu 2018“ – grant šema za Republiku Srbiju.\nCilj projekta je da poveća učešće organizacija civilnog društva (OCD) i građana/građanki, posebno dece i mladih, u kreiranju politika, i da unapredi stanje u pogledu poštovanja principa javne uprave koji se odnose na odgovornost i transparentnost u radu jedinica lokalne samouprave (JLS) u Srbiji. Projekat se sprovodi u pet gradova u Srbiji: Kraljevu, Leskovcu, Bujanovcu, Surdulici i Zemunu.\nKako se nalaze u središtu procesa evropskih integracija, implementacija principa dobre uprave, kao deo reforme javne uprave, i poštovanje ljudskih prava, uključujući zaštitu od diskriminacije i socijalnu inkluziju, zahtevaju složnu grupu organizacija civilnog društva, građana i medija koji razumeju sopstvenu ulogu u tom procesu i zahtevaju odgovornost od strane jedinica lokalne samouprave u uključivanju ljudskih prava i principa dobre uprave u svoj rad. Projekat se bavi opštim problemom nedovoljne participacije građana/građanki u kreiranju politika, posebno na lokalnom nivou. Kako bismo radili na rešavanju ovog problem, u okviru projekta će se sprovoditi brojne aktivnosti, uključujući: početno istraživanje čiji je cilj da utvrdi u kojoj meri su efekti reforme javne uprave vidljivi u praksi u radu 5 odabranih jedinica lokalne samouprave, sa posebnim osvrtom na principe reforme javne uprave; treninge za organizacije civilnog društva sa ciljem povećanja njihovih kapaciteta i efektivnosti da utiču na kreiranje politika na lokalnom nivou; sastanke sa predstavnicima medija kako bi se podigla svest o njhovoj ulozi u obezbeđivanju transparentnosti reformskih procesa i odgovornosti JLS; sastanci sa svim relevantnim akterima na lokalnom nivou kako bi se jačala saradnja, podigla svest o važnosti učešća građana i građanki u kreiranju politika i poboljšali konsultativni mehanizmi na lokalnom nivou kada su u pitanju reformski procesi, a sve u cilju kreiranja i donošenja inkluzivnih lokalnih politika, zasnovanih na dokazima, posebno politika koje se odnose na prava deteta. Aktivnosti javnog zagovaranja pratiće sprovođenje drugih projektnih aktivnosti kako bismo odgovorili na uočena kršenja principa dobre uprave, diskriminaciju i kršenja ljudskih prava, posebno prava deteta.\nIstovremeno, sprovođenjem inovativnih aktivnosti, projekat se bavi problemom socijalne isključenosti dece koja dolaze iz marginalizovanih zajednica, sa ciljem otklanjanja predrasuda i diskriminacije u ranom uzrastu i stvaranja okruženja koje je otvoreno i neguje različitost, ujedno osnažujući decu i mlade da se uključe u razvoj politika koje ih se tiču i koje imaju uticaj na njihov život. Ove aktivnosti uključuju implementaciju El Sistema (ES) metodologije u radu sa nastavnicima i decom u školama/kulturnim centrima u odabranim opštinama, koja je priznata kao primer dobre prakse koji promoviše različitost, jednake šanse i socijalnu aktivaciju. Biće organizovani seminari za nastavnike sa ciljem poboljšanja njihovog znanja i veština da koriste inovativne tehnike skrojene prema potrebama i mogućnostima dece iz različitih grupa, i širenja mreže škola koje implementiraju ES metod. Takođe, za decu iz marginalizovanih i nemarginalizovanih zajednica iz odabranih škola/kulturnih centara biće održavani časovi/master-časovi/muzički kamp, a planiranoje i održavanje koncerata za dečje horove i orkestre u svakoj opštini, gde će koncertne sale biti mesta susreta različitih grupa, tako smanjujući predrasude, disrkiminaciju i jačajući socijalnu inkluziju dece, posebno onih koji dolaze iz marginalizovanih društvenih grupa. Takođe, tokom projekta će biti održane i radionice sa decom u odabranim školama na temu dečjih prava, antidiskriminacije, kao i na temu aktivne participacije, odnosno uključivanja dece i mladih u kreiranje lokalnih politika u lokalnoj zajednici kroz njima dostupne mehanizme.\nFinalna publikacija će sumirati projektne nalaze i rezultate koji će biti predstavljeni na završnoj konferenciji na kraju projekta zajedno sa opštim preporukama donosiocima odluka i OCD za unapređenje participacije građana i građanki u razvoj lokalnih politika i uključivanje prava deteta u lokalne politike.


Ovo je Vidićev naslednik u Junajtedu video\nNa svom debiju za prvi tim Mančester junajteda 19-godišnji Patrik Mek Nejr je blistao. Ovaj štoper je imao nekoliko sjajnih intervencija od kojih se najviše ističe ona iz samog finiša jučerašnjeg meča protiv Vest Hema kojeg su "crveni đavoli" rešili u svoju korist rezultatom 2:1...\nJunajted je juče protiv Vest Hema u finišu meča grčevito branio prednost od 2:1. Činjenica da je u 59. minutu isključen Vejn Runi, naterala je izabranike Luja Van Gala da se fokusiraju na odbranu svoga gola. Tu se naročito istakao 19-godišnji Patrik Mek Nejr koji je u 82. minutu, požrtvovano, kao nekada Nemanja Vidić, otklonio opasnost ispred svog gola.\nMek Nejr je poznat ljubiteljima fudbala u našoj zemlji pošto je bio deo mlade reprezentacije Severne Irske koja je nedavno poražena od vršnjaka iz Srbije rezultatom 4:1, u sklopu kvalifikacija za Euro 2015. Tada je Mek Nejr odigrao poprilično slabo poput ostalih svojih vršnjaka pa je zamenjen bio u finišu meča. Juče protiv Vest Hema Mek Nejr se prikazao u sasvim drugom svetlu...